recursal/SuperWikiNEXT-32B huggingface dataset:
中世紀嘅舞會
**舞會**（**Ball**），又叫**餐舞會**，係一種西方正式嘅跳舞宴會，參加者要穿着晚禮服等正裝，舞會嘅最主要部分係由社交舞組成。

歷史
--

舞會早喺中世紀嘅時候就已經出現，並喺文藝復興時期得到進一步發展。舞會原本只係喺宮廷度舉行，而且通常喺晚上進行，直到17世紀以後先至喺大眾社會流行起嚟，而之後對於舞會本身同參加者嘅各項要求都逐步放寬。

禮儀
--

舞會係一個高尚而且講究禮儀嘅社交活動，舞會，亦係展示魅力嘅場所，所以參加舞會一定要注意以下禮儀。

點樣邀請女方
當奏起舞曲之後，男方要大方噉行到女方面前邀請佢，如果女方嘅屋企人都喺度，就應該先向女方嘅親人扤吓頭示意，並得到佢哋同意之後，行到女方面前企直，小小彎腰同佢講：「小姐，可以同妳跳隻舞嘛？」有時可能要先得到陪緊女方嘅男士同意，對佢話：「先生，我可以請呢位小姐一齊跳舞嘛?」獲得同意之後，再同女方入到舞池度一齊跳舞。

唔好同同性別嘅人一齊跳舞
根據國際慣例，兩位男士一齊跳舞，係代表佢哋唔願意邀請喺在場嘅任何一位女性，無形中表明佢哋係基佬。亦盡量唔好兩位女士一齊跳舞，尤其是喺有特別嘉賓嘅情況之下，要特別留意。

當女方主動邀請嘅時候
一般情況之下，女士係唔需要主動邀請男士，不過喺特殊情況之下，需要請長者或者貴賓嘅時候，就可以用特別身份噉表達：「先生，請您賞面。」或者話：「我好榮幸，可以同您跳舞嘛?」

兩位男士同時發出邀請嘅時候
當女士面對兩位或以上嘅男士邀請，最能夠俾面佢哋嘅做法係，全部都謝絕佢哋。若果係兩位男士一前一後噉行過嚟邀請，就可以「先到先得」為順序，接受先到男士嘅邀請，同時誠懇噉對後面嗰位話：唔好意思，下次啦，並且盡量要遵守承諾。

可唔可以一直同同一個人跳舞?
依照慣例，出席舞會嘅通常都係一對男女噉去，只要跳完第一隻舞曲就已經足夠。喺第二隻舞曲開始，大家應該有意識噉交換舞伴，識多啲其他朋友。

唔好輕易拒絕邀請
舞會係透過跳舞結交朋友、同朋友見面嘅場合，所以喺舞會嘅女士唔能夠輕易拒絕其他人嘅邀請。女士可以拒絕個別「覺得唔係幾好」嘅男士嘅邀請，不過要注意講嘢嘅語氣，要有禮貌噉表示拒絕。

男士嘅紳士風度
喺舞會上最能夠體現一個人嘅紳士風度。例如：跳舞嗰陣要保持一定嘅距離，左手輕輕扶住舞伴嘅後腰（高過腰部少少），右手輕輕托住舞伴嘅右手，尤其是喺旋轉嘅時候，男士一定要舞步穩健，動作協調，同舞伴一齊享受華爾茲嘅優美。萬一，發現女士有啲頭暈，男士一定要做好「護花使者」，護送佢返到原位。喺一首舞曲結束之後，要有禮貌噉將女士送返原位，道謝之後，再去邀請另一位女士。

幾時離開舞會
無論係參加朋友嘅私人舞會，定係正式嘅大型舞會，守時係最主要嘅禮儀，要準時到。至於幾時離開舞會最適合，朋友嘅私人舞會最好要堅持到舞會完之後先至離開，亦係對朋友嘅支持。至於其他舞會，最好唔好只係跳完一隻舞就算，俾人覺得只係為咗應酬吓，要令人覺得真係有心去參加。

睇埋
--

* 華爾茲
* 面具舞會
* 童話故事

參考
--

* Wallace, Carol McD.; 等 (1986). *Dance: a very social history*. New York: The Metropolitan Museum of Art. ISBN 9780870994869.

1. ↑  〈八種你必須知道的舞會禮儀知識〉. 原著喺2021年4月19號歸檔. 喺2021年4月18號搵到.

| * 睇
* 傾
* 改
跳舞 |
| --- |
| 舞曲 · 舞蹈理論 · 舞蹈科學 |
| 基本概念 | 
* 節奏（拍子 · 拍子記號）
* 音樂
* Dancer
* 舞蹈室
* 舞廳
* 舞會
* 排舞（舞譜 · 序列舞）

 |  |
| 技巧 | 

|  |  |
| --- | --- |
| 　　舞步 | 
* 基本步
* 旋轉舞步
* En pointe
* 盒舞步
* 太空舞

 |
| 
* 芭蕾舞技巧
* 外開
* 定點法
* 步法
* Tempo rubato
* 帶領同跟隨
* 即興跳舞

 |

 |
| 按人數分 | 
* 獨舞
* 拍檔舞（封閉位 · 開放位）
* 群舞（圓形舞 · 行列舞 · 直線舞 · 方塊舞）

 |
| 按用途分 | 
* 音樂廳舞蹈
* 參與舞蹈
* 跳舞比賽
* 街舞
* 神聖舞
* 入神舞
* 戰舞

 |
| 按文化分 | 
* 中國舞
* 日本舞
* 印度舞（英文：Dance in India）
* 歐洲舞（英文：European dances）（巴洛克舞蹈）
* 拉丁舞
* 非洲舞（英文：African dance）

 |
| 土風舞 | 
* 肚皮舞
* 婆羅多舞
* 舞龍
* 舞獅（醒獅）
* Mazurka
* 鬥牛舞
* 草裙舞
* 佛蘭明歌
* 普卡

 |
| 現代舞種 | 

|  |  |
| --- | --- |
| 　表演舞 | 
* 芭蕾舞
* 踢躂舞
* 特技舞
* 爵士舞
* 扭腰舞
* 霹靂舞
* Hip hop 舞
* 現代舞

 |
| 　社交舞 | 
* 華爾茲
* 探戈
* 森巴舞
* 曼波舞
* 查查查

 |

 |
| 相關能力 | 
* 節奏感
* 音樂感
* 體能（平衡力 · 柔軟度 · 人體力量 · 運動協調 · 耐力）

 |
| 拉雜相關 | 
* 樂理
* 連步舞
* 體操
* 特技
* 功夫
* 動作捕捉
* 求偶
* 蜜蜂舞
* 訊號理論

 |
| 舞蹈類 |
燒羊扒
羊肉
燴羊髀
燒羊肉串
兩卷**羊肉**燒甩餅卷
垂直旋轉燒羊肉，切片食用。
**羊肉**係指羊身上嘅肉，古時叫做羖肉、羝肉、羯肉，深得世間好肉之人歡喜。細過一歲嘅羊叫做羔羊，以此烹調出羔羊肉。

肉質
--

羊肉質地似牛肉，不過味更濃。羊肉肉質細嫩過豬肉，脂肪、膽固醇就少過豬同牛。由於羊肉有一朕唔係人人都可以接受嘅膻除，煮羊肉嗰陣可能會經過特別方法處理，或加入某啲食材令到膻味減低。

分類
--

英國羊肉
部分英國羊
羊肉有山羊肉、野羊肉、綿羊肉。

《本草》孟詵曰：「河西羊最佳，河東羊亦好」。

《清異錄》：「馮翊產羊，膏嫩第一，言飲食者推馮翊白沙龍。」《清異錄》又載，武後鍾意食冷羊肉，特賜張昌宗冷羊肉，並附札稱：「珍郎殺身以奉國」。

喺中國嘅甘肅慶陽同蘇州嘅藏書等地，都出產優質嘅羊肉。

營養同功效
-----

### 中醫

羊肉係冬季進補嘅重要嘢食。

唐代虛詵嘅《本草食療》度，記載「凡味與羊肉同煮，皆可補也。」

《本草綱目》記載，「羊肉能暖中補虛，補中益氣，開胃健身，益腎氣，養膽明目，治虛勞寒冷，五勞七傷」。

羊肉喺《本草綱目》度稱為元陽、有益氣血嘅溫熱補品，可以去濕氣、避寒冷、暖心胃，重有補腎壯陽嘅作用，用於腎虛腰疼、陽痿精衰、性瘦怕冷、病後虛寒、產婦餐後大虛或腹痛嘅輔助食療。佢所含嘅賴氨酸、精氨酸、駔氨酸、絲氨酸等必需氨基酸都高過牛肉、豬肉同雞肉。

羊肉嘅氣味較重，對胃腸嘅消化負擔都較重，胃脾功能唔好嘅人唔適宜食。同豬肉牛肉一樣，食得太多呢類動物性脂肪，對心血管系統可能造成壓力，所以羊肉都唔可以食得太多。暑熱天或發熱病人都要小心食用。
石頭一嚿
**石頭**（粵拼：sek6 tau4）、**石**、或者**岩石**係一隻或幾隻礦物黐黐埋埋，結合成嘅一嚿嚿固體，天然嘅石可以大體分成三種：火成岩、沉積岩、變質岩。地球嘅最外層（地殼）就係石頭嚟。

分類
--

石頭（輝長岩）一嚿
喺地質學上，石頭跟佢哋含礦物質、化學成分、花紋粗幼、紋理走向、形成過程嚟分類。可以分成火山岩、沉積岩同變質岩。而跟嚿石裏面粒粒嘅大細（grain size）嚟細分，火山岩細分做苦欖岩、玄武岩、安山岩、花崗岩、粗面岩、響岩、脈岩。沉積岩分做頁岩、砂岩、石灰岩、生物岩、化學岩。而由一隻岩石類型變到另一隻嘅叫做岩石週期。

火山岩係由岩槳凍咗之後形成嘅、沉積岩就係啲石頭、沙、泥俾水或冰川移郁、沉底、積積埋埋形成嘅，有時啲沙石撈埋其他嘢；好似生物嘅屍體都會留低痕跡、甚至成棚骨變成石頭，呢啲就係化石。變質岩就係因為地質活動，啲石頭受到大壓力、高溫度令佢喺物理化學上變咗質而形成嘅。

石頭同文明
-----

石頭對人類文化同科技有好大影響。早喺二佰萬年前，智人（*homo sapiens*）同原始人類已經識得攞啲石頭用嚟做架生、武器。直到今時今日，人繼續用石頭嚟整嘢，採礦就係將啲含金屬嘅沙石掘出嚟，提煉金屬出嚟。一笪地方有幾先進就是乎附近有冇同有啲乜石頭可以攞嚟用喇。

文明史將史前分做石器時代，青銅器時代同鐵器時代。火石用嚟點火同造斧頭。雖然喺地球上石器時代嘅文明已經冇晒，石頭繼續用喺起屋同基礎設施。重係而家好多好重要嘅物料，麻石係加工過嘅玄武岩，有磁石同鐵就係由種沉積岩提煉出嚟，喺一啲沉積岩嘅窿窿罅罅就有天燃氣同石油。而玉石（翡翠）喺高溫低壓下形成嘅變質岩處搵倒。重有鑽石同雲石都係。而起樓用得最多嘅石屎，原材料都係石頭度嚟。

### 人造石

而家人類可以造「石頭」出嚟。呢啲石都係裝修物料，現時叫人造石可以係亞加力高分子同氧化鋁合成廚房檯面（Corian 或者 Staron）或者係石粉或碎石加樹脂嘅石板。

睇埋
--

* 岩石學
* 岩石一覽
* 石器時代
* 採石場
* 礦石
* 礦工

參考
--

1. ↑  | 地產王 |居家裝潢建材選擇|人造石 方便保養不留髒污[*失咗效嘅鏈*]
《**再會的彼端**》（日文：さよならの向う側），係日本女歌手山口百惠嘅第31張單曲，喺1980年8月21號由CBS索尼發行。

簡介
--

呢首係山口唱畀Fans嘅一首歌。全首歌長達六分幾鐘，係一首好長嘅抒情同埋慢動作歌曲，佢響賣嗰陣都話「錄嘅時間有啲長，所以音量可能有啲細，聽嗰陣要開大聲啲。」而歌詞提到星星嘅壽命，亦提到咗光年，呢度光年係指緊時間。但光年實際上係長度單位。

同年10月5號佢響日本武道館搞嘅引退演唱會上，山口唱嘅最後一首歌正正就係《再會的彼端》。佢一邊喊住一邊唱出歌詞嘅最後一句「さよならのかわりに」（中文：就用多謝嚟代替再見吧），之後將咪放響舞台中間，就咁走咗，山口亦正式退出娛樂圈。

11月19號，響山口百惠同三浦友和嘅婚禮發表嘅《一惠》係最後一張唱碟，但其實《再會的彼端》係山口演藝生涯入面最後嘅一首歌。

呢隻歌嘅主打歌係香港男歌手張國榮嘅其中一隻代表作《風繼續吹》嘅原曲。另外亦係好多日本歌手翻唱過，有宇崎龍童、中西圭三、淳君、鈴木雅之、八神純子、A Hundred Birds、倖田來未、德永英明等。

曲目
--

全碟填詞：阿木燿子　全碟作曲：宇崎龍童　全碟編曲：萩田光雄　

| 曲序 | 曲目 | 時長 |
| --- | --- | --- |
| 1. | 再會的彼端 | 6:10 |
| 2. | 死同埋詩 death and poem | 3:18 |
| **總時長：** | **9:28** |

參考
--

1. ↑  〈山口百恵さん伝説のコンサート 30日午後、NHK総合で放送 育てたプロデューサー秘話〉. 《毎日新聞》 (日文). 喺2022-02-27搵到.
2. ↑  〈「山口百恵」シングル曲人気ランキングTOP33！ 2位の「秋桜」を上回る1位は？（1/6）〉. 《ねとらぼ調査隊》 (日文). 2021-10-05. 喺2022-02-27搵到.
3. ↑  〈流行歌曲話當年／張國榮與Monica〉. 《ETtoday星光雲》. 2013-04-02. 原先內容歸檔喺2020-06-06. 喺2020-06-06搵到.
唔好同**李成康**搞亂。

**李成昌**（1957年10月11號—）係香港男藝人，1979年第八期無綫電視藝員訓練班畢業之後入咗無綫電視做演員，而家都兼任無綫藝員訓練班導師。當年因為拍《香港81》出咗名，亞視同港視都搵過佢過檔，但佢話無諗過離開。

生平
--

李成昌祖籍廣東省英德市，早年喺九龍黃大仙東頭村23座長大，阿爸係永安銀行職員。李成昌曾經喺中華基督教會基聖學校、九龍城嘉林邊道中西英文書院（初中時參加籃球運動）、九龍亞皆老街已結束辦學嘅香港大同中學讀書，又曾就讀珠海書院（中學部），成績中規中矩。中五畢業後就投考香港話劇團，但考唔到，就去永安銀行工作。佢做過銀行兩年，之後喺1978年報讀第八期無綫電視藝員訓練班。後來跟過馮淬帆學做編導。

李成昌1979年出道無耐即獲曾勵珍賞識，加入長壽處境喜劇《香港八一》至《香港八六》系列，飾演性格樸實嘅內地新移民青年任百康（康仔），因為喺黃金時間播放長達五年，李成昌漸漸畀觀眾認識。《香港八一》至《香港八六》系列喺1986年完結後，李成昌開始喺其他無綫劇集中演出，飾演嘅角色轉為犯罪黑手、精明陰險、幕後軍師之類。到咗後期隨住臉型漸漸變闊，佢開始飾演一些滑稽可笑嘅諧趣角色，較多樣化。李成昌曾演出唔少角色，包括：《秀才遇著兵》嘅么大平（么公）、《我的野蠻奶奶》嘅關勝（甯茂春嘅師父）、《溏心風暴》嘅常在德、《秀才愛上兵》嘅麥帥、《溏心風暴之家好月圓》嘅麥友恭（表叔恭）、《巾幗梟雄》嘅彭鏗、《回到三國》嘅奸詐小人韓良、《怒火街頭2》嘅無良僱主巫展商、《巴不得媽媽...》嘅莊謹修、《幸福摩天輪》中愛妹情深嘅何英龍（龍哥）等等。

李成昌接受訪問時指亞洲電視同香港電視網絡都有搵佢跳槽，但佢從未諗過離開。2012年，李成昌喺《萬千星輝頒獎典禮2012》獲頒發「傑出演員大獎」，肯定同嘉許佢喺演藝圈中嘅貢獻同付出。近年兼任無綫藝員訓練班導師。

屋企
--

李成昌住喺鑽石山，1986年同做銀行主任嘅老婆拍拖，之後喺1993年結婚。二人育有一女，喺2006年出世。

演出（部份）
------

* 2005年：秀才遇著兵 飾 幺大平
* 2007年：溏心風暴 飾 常在德
* 2008年：秀才愛上兵 飾 麥帥
* 2008年：溏心風暴之家好月圓 飾 麥友恭
* 2009年：巾幗梟雄 飾 彭鏗

註
-

1. ↑  關於李成昌家庭背景同埋學做編導嘅資料出自香港電台第二台廣播節目《守下留情》喺2013年11月2號播出嘅訪問。

參考
--

1. 1 2  〈【 李成昌專訪】入行四十年未萌去意 李成昌靠導演責罵開竅〉. 《明周娛樂》 (中文). 2019-08-23. 喺2020-01-16搵到.
2. ↑  忠奸人 李成昌[*失咗效嘅鏈*]
3. ↑  〈加入藝員訓練班年期〉. 李成昌微博. 2015-04-19. 歸檔時間2021-05-04. 喺2021-05-04搵到.`{{cite web}}`: CS1 maint: bot: original URL status unknown (link)
4. ↑  〈【TVB服務41年】李成昌為家人安份守己做綠葉 棄爭主角：「長遠地做實力演員」〉. 晴報. 2020-07-08. 原先內容歸檔喺2021-05-06. 喺2021-05-04搵到.
5. ↑  〈做人別太佛爺 李成昌〉. 東周刊 第884期. 2020-07-31. 原先內容歸檔喺2021-05-06. 喺2021-05-04搵到.
6. ↑  《我的野蠻奶奶》—— 演員李成昌先生的代表作
7. ↑  〈李成昌演活奸角佛爺 惡男現實顧家專一 50歲老來得女感幸福〉. 香港01. 2020-07-28.

出面網頁
----

* 李成昌喺香港影庫嘅資料（繁體中文 - 香港）
* 李成昌喺互聯網電影資料庫嘅資料（英文）
* 李成昌喺中文電影資料庫嘅資料
* 李成昌喺豆瓣電影嘅資料（大陸簡體）
* 李成昌喺時光網嘅資料（大陸簡體）
* 香港網絡大典：李成昌
* 李成昌喺tvb.com嘅資料
* 李成昌嘅Instagram頁
* 李成昌嘅新浪微博
國旗
1941年汪精衛接待納粹德國官員
**中華民國國民政府**，係中國抗日戰爭嗰陣，喺佔領區成立嘅政府，由大日本帝國控制，汪精衛主持，定都南京。政府1940年成立，佢與日本打仗，由蔣介石主持、已西遷重慶嘅中華民國打對抗。由於佢傀儡政權本質，並非完全自主，因而有**汪精衛政權**、**汪兆銘政權**、**南京政權**、**汪偽政府**、**南京汪偽國民政府**等等。投靠日本嘅中國國民黨黨員，都依附依個政府。1945年，第二次世界大戰終結，日本戰敗，此政府亦隨之瓦解。

汪精衞係國民黨重要人物，係南京政府嘅靈魂人物。佢之所投日，理由眾說紛芸。最出名嘅說法係認爲中華民國敵唔過日本，爲咗保護佔領區下國民而做，因為日本帝國、納粹德國同意大利王國為首嘅軸心國承認佢嘅政權，但英國同美國為首嘅同盟國唔承認，如果盟軍輸咗畀軸心國，佢可以代替國民政府，佢代表嘅中國仍然為戰勝國一員。亦有說係認爲係同蔣介石不和而出走。汪精衞主持政府，到1944年病死日本，未見到日本戰敗。佢死後事務，由陳公博與周佛海負責。

政府雖然傀儡政權，但喺汪精衞之下，仍有相當自主權，德國、意大利同日本承認此國，其它軸心國成員亦承認此國係唯一嘅合法中國政府。同埋有外交領事駐喺各軸心國成員國，呢個政府亦和平收回外國同日本喺中國嘅租界。
ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ dev ତୋରି ମୁଣ୍ଡ କୁ କାଟିଦେଲି ମାଗ୍ୟା dev କାଳିଆ କୁକୁର ତୋରି ମୁଣ୍ଡ କୁ କାଟିଦେଲି ରାନ୍ଦୁଆ ମାଗ୍ୟା ତୋରି ନୁନି କୁ କାଟିଦେଲି ମାଚୁଦା ରାନ୍ଦୁଆ

攷
-

出面網頁
----


維基同享有多媒體嘅嘢：  
**迪柏特爾**

* 迪柏特爾喺互聯網電影資料庫嘅資料 改維基數據
* 迪柏特爾喺BIBSYS嘅資料 改維基數據
* 迪柏特爾喺加泰圖書館嘅資料 改維基數據
* 迪柏特爾喺西班牙國家圖書館嘅資料 改維基數據
* 迪柏特爾喺虛擬國際權威檔案識別碼嘅資料 改維基數據
* 迪柏特爾喺TV.com嘅資料 改維基數據
* 迪柏特爾喺TMDb嘅資料 改維基數據
* 迪柏特爾喺ISzDb嘅資料 改維基數據
* 迪柏特爾喺Quora嘅資料 改維基數據
* 迪柏特爾喺爛番茄嘅資料 改維基數據
* 迪柏特爾喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 100869331
* LCCN: n2009016319
* ISNI: 0000 0001 2103 4347
* GND: 1073945316
* SUDOC: 135963664
* BNF: cb16147598m（資料）
* BIBSYS: 9050230
* NKC: xx0103158
* BNE: XX4862104

 |


|  |  |
| --- | --- |
|  | 呢篇同演員相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
**盧溝橋事變**／**七七事變**／**七七盧溝橋事變**，係1937年7月7號發生喺中華民國河北省宛平縣盧溝橋嘅中日軍事衝突，日本就此全面進攻中國。七七事變係中國展開全國對日八年抗戰嘅起點。

政治背景
----

自1937年日本二二六事件開始，日本國內政局動蕩不安，政府迫切需要轉移國內民眾嘅視線，解決接踵而來嘅經濟、政治問題。而《何梅協定》簽訂之後，中華民國政府響華北嘅勢力銳減，客觀上為日本發動戰爭提供咗有利條件。

1936年西安事變和平解決之後，中國國民黨同中國共產黨達成協議共同抗日，兩黨再次走向聯合，亦即係所謂嘅**第二次國共合作**。

地理背景
----

盧溝橋喺北平城西南約15公里嘅永定河，係北京通往南部各地嘅咽喉要道。宛平城建於1640年，係捍衛北京城嘅軍事要塞。

經過
--

1937年6月起，日本嘅中國駐屯軍幾乎每日都喺盧溝橋附近進行所謂嘅軍事演習。

1937年7月7號日本嘅中國駐屯軍係未通知中國北平地方當局嘅情況下，響國民革命軍駐地附近進行「軍事演習」。夜晚日軍話有一個士兵失蹤，要求進入北平西南嘅宛平縣城（現時嘅盧溝橋鎮）搜查。國軍拒絕咗呢個無理要求。日軍於是喺夜晚八點開槍開炮猛轟北平盧溝橋，向城內嘅中國守軍進攻。國民革命軍第29軍37師219團（團長吉星文）奮起還擊。

事件後第二日中國共產黨就發表抗日通電，要求中華民國政府儘快履行喺西安事變時嘅承諾。時任國民政府軍事委員會委員長嘅蔣介石響7月17號喺廬山談話會上邊宣佈準備應戰同埋必要時守土抗戰到底嘅決心。7月28號、7月30號，日軍相繼佔領北平、天津。中國抗日戰爭（又稱第二次中日戰爭）正式爆發。

盧溝橋（2005年）

軍隊配置
----

### 中國

* 國民革命軍第29軍 軍長 宋哲元 副軍長 佟麟閣
	+ 第37師 師長 馮治安 駐守北平，南苑，西苑，豐台
	+ 第38師 師長 張自忠 駐守天津，大沽，滄縣，廊坊
	+ 第132師 師長 趙登禹 駐守河北省大名，河間
	+ 第143師 師長 劉汝明 駐守張家口，張北，懷來
	+ 第9騎兵師 師長 鄭大章 駐守通縣，南苑

### 日本

* 中國駐屯軍步兵旅團　旅團長河邊正三少將
	+ 步兵第一聯隊　聯隊長牟田口廉也大佐
		- 步兵第三大隊　大隊長一木清直少佐
			* 步兵第八中隊　中隊長清水節郎大尉

* 北平特務機關長　松井太久郎大佐

其他理論
----

埋伏於民國政府嘅中共臥底張克俠寫咗本回憶錄，話蘆溝橋事變係劉少奇指示佢等人執行之任務，所特登引起嘅，目的係引日本同民國打仗，削弱彼此實力，令中共從旁得利。

參考
--

1. ↑  〈朱仕強：張克俠回憶錄承認中共製造七七事變〉. *www.ntdtv.com* (繁體中文). 2018-07-08. 喺2022-07-10搵到.
2. ↑  〈被掩蓋的真相！中共下令張克俠策動七七事變〉. 《台灣大紀元》 (臺灣中文). 喺2022-07-10搵到.

連出去
---

* 日中戰爭的序幕的七七事變（鳥飼行博研究室）
**沈仲平** 社會科學學士，法學學士，法學碩士，法學博士。英國、香港高等法院及澳大利亞聯邦高等法院大律師，澳洲首府坎培拉最高法院大律師及律師。仲有viutv藝人沈殷怡的阿爸

1986年受聘任為香港律政署檢察官 (Crown Counsel)，長期從事刑事檢控工作。1989年升任高級檢察官，1995年升任為副首席檢察官。2000年至2006年，主管香港有組織犯罪及黑社會犯罪的檢控和決策工作。2007年至2010年，主管反腐及職務犯罪檢控決策工作。2011-2016年任香港特別行政區律政司副刑事檢控專員、首席政府律師 (Principal Government Counsel)，主管廉政公署案件、經濟商業犯罪、證監、金管局、海關、稅務相關犯罪、網絡犯罪及洗錢犯罪等的決策和檢控工作。現為香港特別行政區執業大律師。

現為或曾受聘為多間高等教育學院兼職或客座教授，包括中國國家檢察官學院、清華大學研究生院、中國人民大學、上海財經大學、北京外國語大學法學院、中國政法大學、香港大學專業進修學院、中國國家行政學院等。2017年，受聘為中國最高人民檢察院檢察理論研究所教授。

2013-2016年，任香港刑事通鑑 (Hong Kong Archbold: Criminal Law, Pleadings, Evidence and Practice) 編撰 (Contributory Editor) 。

2016年，受勳香港特別行政區銅紫荊星章。

公職
--

* 香港再出發大聯盟發起人

參考來源
----

1. ↑  〈組織架構 - 香港再出發大聯盟 - 官方網站〉. *www.hkcoalition.com*. 喺2023-11-09搵到.
2. ↑  〈香港再出發大聯盟團結各界〉. *www.takungpao.com.hk*. 喺2023-11-09搵到.
**警戒作用**（粵拼：ging2 gaai3 zok3 jung6；英文：**Aposematism**）係指有毒生物進化出鮮艷色水，等獵食者容易記得佢哋。

舉個例說明，好似黃帶箭毒蛙等有劇毒嘅動物好多時身上都有鮮艷嘅顏色：呢啲有毒動物特性係，獵食者食咗佢哋會唔舒服，而根據學習原理，隻獵食者食完一次會學識唔好食嗰隻動物嘅同類，喺呢種情況下，顏色鮮艷反而變咗做一個優勢－顏色鮮艷會令嗰種有毒動物嘅外形易認，隻獵食者下次見到隻有毒動物嘅同類嗰陣，就更加大機會率醒起「上次就係食咗呢隻嘢搞到唔舒服嘅」；而隨住顏色鮮艷嘅有毒個體數量多咗（物競天擇），「顏色鮮艷」就因為同「有毒」有強嘅相關而成為咗訊號，個向獵食者傳「我好毒」呢樣資訊。

睇埋
--

* 訊號理論
* 操作制約

攷
-

1. ↑  Blount, Jonathan D.; Speed, Michael P.; Ruxton, Graeme D.; Stephens, Philip A. (2009). "Warning displays may function as honest signals of toxicity" (PDF). *Proceedings of the Royal Society B*. 276 (1658): 871–877.
2. ↑  Maan, M. E.; Cummings, M.E. (2012). "Poison frog colors are honest signals of toxicity, particularly for bird predators (PDF)". *American Naturalist*. 179 (1): E1–E14.

|  |  |
| --- | --- |
|  | 呢篇同生物學相關係楔位文。歡迎幫維基百科擴寫佢。睇 • 論 • 改 • 歷 |
圖書館大樓
北約克中央圖書館，商場入口
北約克公共圖書館，賴士民廣場地庫入口
北約克中央圖書館入面
**北約克中央圖書館**（英文：**North York Central Library**）係多倫多公共圖書館網嘅第二大圖書館，1987年起好，2016至2018年之間重修。佢技術上係獨立嘅一座大厦，但係感覺上佢係喺 North York City Centre 商場嘅一部分；由多倫多地下鐵嘅 North York Centre 站行路大概五分鐘行到。

佢喺六市合併前係北約克市嘅中央圖書館；佢所在嘅商場、隔籬嘅北約克市政大樓（即係以前嘅市議會大樓）同中間嘅賴士民廣場三嚿基本上係連埋一嚿。

服務
--

除咗一般服務之外，北約克中央圖書館有一啲特別服務，例如佢有一個 Digital Innovation Hub 同一個 fabrication studio，Digital Innovation Hub 入面有3D打印機，而 fabrication studio 主要係有衣車等等嘅設備，又例如佢有有關北約克歷史同安省歷史嘅特別館藏。

攷
-

1. ↑  Mirabelli, Julian (December 8, 2016). "North York Central Library Undergoing Extensive Renovations". *Urban Toronto* (加拿大英文). 喺2023年7月4號搵到.
2. ↑  "Diamond Schmitt's revitalized North York Central Library opens". *Canadian Architect* (加拿大英文). 2018年7月5號. 喺2023年7月4號搵到.
3. ↑  "North York Central Library" (加拿大英文). Toronto Public Library. 喺2023年10月6號搵到.

|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
「馬來亞」跳轉嚟呢度。要睇第啲意思，請去【**馬來亞 (搞清楚)**】。

馬來亞地形
**西馬**，又叫**馬來西亞半島**、**西馬來西亞**、**馬來亞**，係東南亞一個區域，喺馬來半島南面，依家係馬來西亞西面嘅領土，地理上亦會包埋星加坡。

西馬總面積大約130,590平方公里（50,420平方英里）。北面同泰國接壤（其中吉蘭丹州同泰國嘅陶公府接壤，而玻璃市、吉打州同霹靂州亦同沙敦府、惹拉府同宋卡府接壤），南面同星加坡通過新柔長堤同馬新第二通道相連，西面同西南面隔住馬六甲海峽同印尼蘇門答臘島相望。其中，南中國海將西馬同東馬分隔。

馬來半島佔馬來西亞人口大約80％。同時，主要馬來西亞嘅經濟、財政、商業、金融活動都集中喺呢度。

人口
--


  

  

  

  

  







西馬種族分佈圖（2020年）
     馬來人 (66.7%)     華人 (23.9%)     印度人 (8.3%)     原居民（亞洲人）/ 非馬來土著 (0.4%)     其他 (0.7%)


| 西馬宗教分佈圖 – 2020 |
| --- |
| 宗教 |  |  | 百分比 |  |
| 回教 |    | 67.2% |
| 佛教 |    | 20.3% |
| 興都教 |    | 7.2% |
| 基督教 |    | 2.9% |
| 中國民間信仰 |    | 0.8% |
| 其他宗教 |    | 1.6% |

馬來人係西馬最大族群，佢哋接近全部人都信回教。同時，亦有好多華人同印度人住喺西馬。另外，Orang Asli 原居民亦有大約140,000人，佢哋多數住喺半島內陸地區。

分區
--

西馬地區地圖
馬來西亞半島地區由馬來西亞11個州同兩個聯邦直轄區組成，亦有東西之分，其中東海岸係指面向南中國海同太平洋嘅區域，而西海岸係指面向馬六甲海峽同印度洋區域。

西海岸因人口相對密集而普遍被細分為北、中、南三部。雖然柔佛州東面面向南中國海，但係西部同南部面向馬六甲海峽同柔佛海峽，佢仍然被視為西海岸州属嘅一部分。

* 北馬：玻璃市州、吉打州、檳城州同霹靂州北部
* 中馬：霹靂州南部、雪蘭莪州、吉隆坡同布城
* 南馬：森美蘭州、馬六甲州同柔佛州
* 東海岸：吉蘭丹州、登嘉樓州同彭亨州

睇埋
--

* 東馬

參考
--

1. ↑  "Some aspects of Malay-Muslim Ethnicity in Malaya". June 1981. JSTOR 25797648. `{{cite journal}}`: Cite journal requires `|journal=` (help)

|  |  |
| --- | --- |
| 權威控制 | 
* NKC: ge608150

 |
《**半夜奇談**》（粵拼：bun3 je6 kei4 taam4）
（英文：Strange Tale at Midnight）係1955年嘅一齣黑白粵語恐怖片，由謝虹執導，張瑛、白雪仙領銜主演。

情節
--

白老爺死咗，四少爺朗秋同幾個兄嫂回家奔喪，幾兄嫂得知白老爺生前收埋一箱遺產，都諗盡辦法想據為己有。二叔夫婦同白老爺同住，曾經周圍揾寶箱，但係遇到唔少鬼怪事，祇好搬離大屋。之後，幾兄弟又返來，二叔夫婦於是冒死搬返大屋，𥄫實大家嘅一舉一動。大屋鬧鬼傳聞傳開哂，大嫂重被鬼魂捉咗去、管家被殺、女僕愛雲又失蹤，朗秋為查出真相，竟然打開阿爸副棺木，終找揾出裝神弄鬼嘅男僕同黨，重揾返個寶箱。原來個箱入面冇咩嘢金銀珠寶，只係有一封遺書，勸幾個仔自食其力。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 張瑛 | 白朗秋 |  |
| 白雪仙 | 何愛芸 |  |
| 馮峰 | 白朗堅 |  |
| 周志誠 | 白朗彪 |  |
| 梁淑卿 | 大嫂 |  |
| 靼露 | 二嫂 |  |
| 高魯泉 | 二叔 |  |
| 陳立品 | 二嬸 |  |
| 周吉 | 松伯 |  |
| 袁立祥 | 阿根 |  |
| 林甦 | 白家老爺 |  |
| 梁俊密 | 小明 |  |
|

參考
--

* YouTube上面嘅《粵語長片》半夜奇談 (1955)
* 半夜奇談 (1955)（香港影庫 HKMDB）
* 半夜奇谈 半夜奇談 (1955)（豆瓣電影）
登士維公園春天景
登士維公園冬天景
**登士維公園**（英文：**Downsview Park**；法文：**Parc Downsview**）係加拿大多倫多嘅一個大型公園，喺北約克登士維區，2012年正式開幕，前身係個軍用機場，佢雖然喺多倫多市內，但係並唔屬於多倫多市政府，而係由一個聯邦註冊嘅政府機構獨立管理。

雖然佢2012年先正式開幕，但係之前其實已經用過；喺2002年，即係正式開幕嘅10年前，佢用過來lei4搞80萬人參加嘅2002年度普世青年節，當時嗰度其實只係一塊空地，並唔似公園，但係已經叫 ｢登士維公園｣。

佢因為同聯邦政府有關係，個名曾經跟聯邦政府嘅慣例，寫成 ｢Parc Downsview Park｣（意思係 ｢法文係 Parc Downsview，英文係 Downsview Park，法文名收尾同英文名開頭都係 Downsview｣），但係多倫多睇唔慣咁嘅名，唔識英文部分只係 ｢Downsview Park｣。

拎
-

* **喺維基數據搵唔到網站資料；你可以揀人手打，或者擺個官方網址入維基數據。**

攷
-

1. ↑  "Our Story" (加拿大英文). Canada Lands Company. 喺2023年10月28號搵到.
2. ↑  Swan, Michael (July 20, 2012). "World Youth Day 2002 - Six days in July that transformed Toronto". *Catholic Register* (加拿大英文). 喺2023年10月28號搵到.


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
多倫多公車局車廠，平時唔准入
有歷史價值嘅教堂，平時准入
**多倫多 Doors Open**（英文：**Doors Open Toronto**），有傳媒譯**多倫多門戶開放日**，係加拿大多倫多市政府舉辦嘅年度一連兩日免費公開活動，畀市民或者遊客參觀市內平時唔准入或者收費入場嘅地方，側重建築設計同歷史，原意係介紹有歷史價值或者設計特別嘅建築物；後來加入其他主題（例如宗教同環保等等），變咗有啲平時入得嘅建築物（例如教堂、社區中心等等）都可能會申請或者被邀參與呢項活動。

喺開放日開放嘅地方好多時會派傳單介紹座建築物或者有專人介紹，另外有啲會趁機會搞展覽或者搞其他活動。

多倫多 Doors Open 係北美第一個全市開放日活動，2000年開始舉辦，原本係慶祝千禧年，2020年同2021年因新冠疫情停辦。

拎
-

* 多倫多 Doors Open嘅官方網站 Edit this at Wikidata

攷
-

1. ↑  〈而因疫情停辦多年的多倫多門戶開放日,將在本月最後一個週末正式全面回歸〉 (繁體中文). OMNI 電視台. 2023年5月2號. 喺2023年10月28號搵到.
2. ↑  "Doors Open Site Participation" (加拿大英文). City of Toronto. 喺2023年10月28號搵到.
3. ↑  Westoll, Nick (May 11, 2022). "Doors Open Toronto returns after 2-year pause due to COVID: Here's where you can explore" (加拿大英文). CityNews. 喺2023年10月28號搵到.


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
學校原校徽。
**勷勤大學**（粵拼：soeng1 kan4 daai6 hok6），全稱係**廣東省立勷勤大學**（粵拼：gwong2 dung1 saang2 lap6 soeng1 kan4 daai6 hok6），係原喺廣州嘅一間綜合高等院校，南天王陳濟棠為紀念古應芬而設立。華南師範大學（原教育學院）及廣東財經大學（原商學院）都認勷勤大學係前身。而間學校嘅開設嘅建築工程學系，對嶺南早期現代主義有一定嘅影響，仲延續至中山大學建築工程系及華南理工大學建築學院，係華南建築學科嘅發端。

歷程
--

當其時嘅廣東省政府主席林雲陔由省庫度撥咗200幾萬元作開辦費，1933年7月將廣東省立工業專科學校擴設做勷勤工學院，設有機械工程系、化工機械系、建築工程系、土木工程專修科；廣州市立師範學校改組成師範學院，加辦商學院。經過一年嘅籌備，大學喺1934年7月1號正式宣告成立，招生開課。林雲陔兼任校長，陸嗣曾任副校長，林礪儒任教務長。

初頭學校分成三個校區，師範學院喺永漢路（依家嘅北京路）廣州市立師範學校原址（市立師範改成學院附屬中學），林礪儒兼任院長，下設文史、數理化、博地、教育等學系。商學院喺光孝路，李泰初任院長，下設經濟、會計、銀行、工商管理等學系。工學院設喺西村增埗，由李錦安任機械系主任，李文翔任化學系主任，羅明燏任土木系主任，林克明任建築系主任。

其中工學院嘅建築學系，嗰陣時仲係中華民國入邊僅有嘅兩個建築學系之一（另一個係中央大學建築系），院址雖然離得遠個市中心，但係各種圖書、儀器、工廠設備齊全，勷大工學院成立後培養咗一班技術人材，得到社會好評。

勷勤大學籌委會後尾原計劃喺增埗左近嘅南海蟠龍崗擴大建設，工程都搞好埋招標，但因為當地好多啲民田，啲農民好鼓譟，就改咗去河南嘅番禺縣石榴崗（原名飛鼠崗）起新校。1936年秋，大學全部學系正式入夥新校舍上堂，三個學院學生有成千人。呢陣時陳濟棠早就落咗台，林雲陔畀蔣光頭調咗去京任職，陸嗣曾就接任校長。之後由於政府人員調動，大學難再攞到發展經費。有話係蔣光頭對以渠嘅政敵做名嘅學校好唔高興先會咁。1937年盧溝橋事變後，勷勤大學三個學院陸續遷入內地。

1938年南京政府以各學院分散播遷為由停辦並拆分，工學院畀併入國立中山大學，師範學院改名廣東省立教育學院，後尾又改叫廣東省立文理學院（華南師範大學前身），林礪儒繼續任院長。商學院改廣東省勷勤商學院，陸嗣曾任校長（廣東財經大學前身）。

校址變遷
----

1933年成立陣校址分散，工學院喺增步，商學院同本部喺光孝路，而師範學院同附屬中學就喺越秀書院街同西湖路。幾經周折方選定河南石榴崗建築新校舍，但商學院仲話留喺光孝路址。

共和國後石榴崗因位處港口，具戰略意義，南下嘅中國人民解放軍就揀中咗做中南軍區海軍司令部基地後勤部。1952年，廣州區高等學校院系調整工作委員會就咁報告：「適其時，石榴崗三院校（華南師範學院，廣東法商學院，廣東工專）奉令與海軍換讓地址。」就此海軍佔咗石榴崗校園做基地到依家，作海軍南海艦隊駐地同海軍廣州基地。

延續
--

### 商學院

廣東省立勷勤商學院喺廣州淪陷前，走咗去廣西容縣，後尾又走去廣東信宜縣水口鎮，再到咗遂溪縣麻章鎮寸金橋（近廣州灣）。師資奇缺下，政府聘用咗秦元邦、蔡世英、曾仲謀、彭麈舜、陳南山、吳勝己、丁景堪、區萃侖等專家充實力量。學院設立咗會計、銀行、工商管理等學系，仲一度增設咗統計學系。1944年秋韶關淪陷前夕，勷勤學院本部，由院長黃典元帶咗大部分師生由粵北走去信宜縣，同時喺興甯縣龍田鎮，夾埋廣東省立文理學院設立咗兩學院聯合分教處。1945年秋續招一年級新生，其中商學院部分約150名學生。日本投降後，兩院聯合分教處喺1946年春返到咗廣州。勷勤商學院本部喺1945年秋返咗廣州，改組成廣東省立法商學院（廣東財經大學前身）。

### 師範學院

1935年改名教育学院，增设咗教育系。1936年遷石榴崗。1937年9月廣州將淪陷陣，勷勤大學教育學院撤離咗石榴崗。

1938年7月，獨立出來咗做廣東省立教育學院。1939年9月，改名廣東省立文理學院。併入咗廣東省立體育專科學校，增設埋體育專修科。

1945年秋，廣東省政府落柯打，將1929年3月成立嘅廣東省立江村師範學校，併入埋廣東省立勷勤師範學校。1949年中共建政，勷勤師範學校喺10月改名江村師範學校，後尾畀廣東第一師範學校食咗。1946年9月，廣東省立文理學院返到去石榴崗。

1949年廣州市軍管會接管後，改名廣東省文理學院。1951年6月，喺廣東省文理學院基礎上，夾埋中山大學師範學院、私立華南聯合大學教育系，成立咗華南師範學院（依家嘅華南師範大學）。

### 工學院

1938年夏，畀國立中山大學工學院食咗，同中大工學院既有嘅土木工程系、化學工程系、機械工程系、電氣工程系四個學系，改組成土木工程系、化學工程系、機械工程系、電機工程系、建築工程系五個學系。1952年，中山大學工學院同華南聯合大學理工學院相關嘅學系畀合組成華南工學院（依家嘅華南理工大學）。

攷
-

1. ↑  百年办学发展史：华南工学院早期专业发展沿革 华南理工大学 2018-11-21
2. ↑  林克明 蔡桐坡. 〈省立勷勤大学〉. 广州文史. 原著喺2016-03-05歸檔. 喺2013-02-10搵到.
3. ↑  珍藏！民国风情的老广州，90%广州人都没见过！[*失咗效嘅鏈*] 网易 2017-09-17
4. ↑  八十三年的时光，惊艳了我的华师 源《华南师大报》 2017-04-10
5. ↑  〈华南师范大学 厚德重教 成就万世师表〉. 南方都市报. 喺2013-02-10搵到.`{{cite web}}`: CS1 maint: url-status (link)
6. 1 2  远去的踪迹 ——华南师大校址寻踪 华南师范大学
7. ↑  广东省立勷勤大学商学院鳞爪 互聯網檔案館嘅歸檔，歸檔日期2020年8月14號，. 广州文史
8. ↑  我的家庭生活的变迁 互聯網檔案館嘅歸檔，歸檔日期2021年3月20號，. 網易房產
9. 1 2  林克明 蔡桐坡. 〈省立勷勤大学〉. 广州文史. 原著喺2016-03-05歸檔. 喺2013-02-10搵到.
10. ↑  〈华南理工大学全宗指南（一）----学校沿革简介〉. 《华南理工大学档案馆》. 2017-10-16. 原著喺2018-11-21歸檔. 喺2019-11-18搵到.
11. ↑  百年办学发展史：华南工学院早期专业发展沿革 华南理工大学 2018-11-21
呢篇文講舊曆最後一日。搵緊公曆最後一日嘅話，請睇〈**元旦前夕**〉。
**除夕**（粵拼：ceoi4 zik6）係指舊曆最後一日，通常都係係十二月三十（俗稱**年三十**、**大年三十**），如果嗰年臘月得廿九日，除夕就係十二月廿九（俗稱**年廿九**）。

嗰晚傳統上會食團年飯、賣懶、派壓歲錢、守歲、放炮仗、迎財神。

喺中文語境，「大除夕」同「除夕」有時會撈亂嚟講，農曆除夕同公曆除夕都一樣叫「除夕」，或者一樣叫「大除夕」。

### 廣東除夕習俗

廣東人喺除夕前一、兩日會大掃除，就係所謂既「年二八，洗邋遢」，寓意係將啲唔好既嘢洗走。喺香港，香港人會喺除夕晚，一家大細一齊食團年飯；食團年飯既寓意係全家人整整齊齊，團團圓圓。新界圍村既原居民會喺除夕食盆菜。香港人仲會喺食完團年飯之後，一家大細行花市。而潮州人會喺除夕日，一家老少換新衫，然後「祭祖」，祭品同埋儀式同平時「祭祖」差唔多。另外，香港人，尤其係潮州人，有除夕夜守歲既習慣。

### 除夕守歲習俗

除夕既守歲風俗，最早係喺南北朝時期，當時就有「一夜連雙歲，五更分二年」既講法。到咗唐朝，除夕守歲既風俗變得好普遍，就好似唐太宗李世民既〈守歲〉詩「暮景斜芳殿，年華麗綺宮。寒辭去冬雪，暖帶入春風。階馥舒梅素，盤花卷燭紅。共歡新故歲，迎送一宵中」，佢所講既「共歡新故歲，迎送一宵中」就係形容唐朝除夕守歲既習俗。

|  |  |
| --- | --- |
| Stub icon | 呢篇節文係楔位文。歡迎幫維基百科擴寫佢。睇 • 論 • 改 • 歷 |
**黃四川**，香港親中派政治人物，曾經係香港黑社會聯順堂成員，曾經被揭發有份計劃對民主派或其他政治人物作恐嚇行為。

部分公職
----

* 全港飲食大聯盟會長
* 新界地產代理商聯會會長

早年經歷
----

佢有從事地產行業經驗，曾經開設持有「嘉居城地產代理有限公司」，但呢間公司喺2003年因無力償債而被清盤，之後佢亦開設有四川地產。

喺雨傘革命期間，佢亦曾經參與反佔中同派發藍絲帶。

事件
--

### 被指有份脅迫自由黨周永勤棄選

喺2016年香港立法會選舉期間，自由黨喺新界西嘅候選人周永勤忽然喺選舉論壇宣佈退選，之後有一段錄音被傳媒廣泛報道，當中身為何君堯競選助理之一嘅黃四川，被揭發有份策劃威嚇狙擊周永勤，黃四川曾揚言要令周「開論壇都冇心機為止」。

黃四川回應事件嘅時候，質疑周永勤以竊聽嘅方式取得錄音，做法卑鄙，揚言提告誹謗。佢仲得到何君堯，何力撐黃四川係佢嘅「天使」。

### 被指有份參與元朗站襲擊事件同其他衝擊反送中運動嘅行動

喺反送中運動期間，7月16號喺元朗一場由反送中運動支持者舉辦嘅放映會發生衝突，之後，黃四川被影到，同八鄉分區指揮官李漢民交流、拍膊頭。

另外，喺7月21號，七二一元朗襲擊嗰陣，白衣人進入西鐵車廂襲擊市民後，黃四川曾經喺月台鼓掌。佢因為有份參與襲擊，去到9月20日被捕。

參考
--

1. 1 2 3  〈暴打市民夜元朗鄉黑7人涉暴動黑手呼之欲出〉. 《成報》. 2019年9月21號.
2. 1 2  黃煒堯 (2016-08-26). 〈【周永勤棄選】號召狙擊錄音男起底 公司曾被清盤 積極反佔中〉. 《香港01》 (香港中文). 喺2023-07-13搵到.
3. ↑  香港01記者 (2016-08-27). 〈【周永勤棄選】報道引述狙擊錄音主角黄四川：似乎是竊聽所為〉. 《香港01》 (香港中文). 喺2023-07-13搵到.
4. ↑  〈錄音主角黃四川擬提告誹謗 | 蘋果日報•聞庫〉. 《聞庫》. 2016-08-27. 喺2023-07-13搵到.
5. 1 2  "Initium Media". *Initium Media* (繁體中文). 喺2023-07-13搵到.
香港尖沙咀一間中藥鋪
**中醫學**（Traditional Chinese medicine，簡稱「TCM」）係以中醫藥理論與實踐經驗為主體，研究人類生命活動中健康與疾病轉化規律同埋佢嘅預防、診斷、治療、康復同保健嘅綜合性科學。中醫學屬於全世界醫療體系中，傳統醫學（traditional medicine）嘅其中一分支，至今已經有幾千年歷史。

中國醫學體系嘅傳統醫學，包括中國漢族為主體嘅中醫學（日本、朝鮮同台灣亦有稱漢醫），日本嘅漢方醫學，朝鮮半島嘅東醫學（即今日韓國嘅韓醫學，朝鮮嘅高麗醫學）。

中醫學以中國哲學中嘅陰陽五行作為理論基礎，通過望、聞、問、切，四診合參嘅方法，探求病因、病性、病位、分析病機及人體內五臟六腑、經絡關節、氣血津液嘅變化、判斷邪正消長，進而得出病名，歸納出證型，以辨證論治原則，制定「汗、吐、下、和、溫、清、補、消」等治法，用中藥、針灸、推拿、按摩、拔罐、刮痧、氣功、食療、音療等多種治療手段，令人體達到陰陽調和而康復。

中醫具有完整嘅理論體系，佢嘅獨特之處，在於天人合一嘅整體觀同埋辨證論治。

響現今世界嘅醫療體系中，中醫學被歸類為替代醫學（Complementary and alternative medicine，CAM）中嘅一支而受到重視。世界衛生組織（WHO）響2002年5月26號發表咗「2002-2005年傳統醫藥研究全球策略」，邀請全球180幾個國家將替代醫學納入佢哋嘅醫療政策，並於2017年將傳統中醫學納入國際疾病分類（International Classification of Diseases，縮寫為ICD），代表中醫學受國際間認可。

中醫學嘅價值之一在於方劑，藥方係醫者嘅經驗結晶。中醫學本身發展嘅過程即係實驗嘅醫學，尤其是係經過咗無數嘅醫家幾百年，甚至係上千年來嘅臨床人體實驗反覆使用，證實實際有效而被記載流傳下來嘅經方、時方等。直接面對病徵，掌握主證同兼證，選擇對證嘅方劑進行加減，不拘泥於理論，以治療疾病，呢個係中醫精髓辨證論治嘅本來面目。

中醫治療嘅積極面在於希望：可以協助恢復人體嘅陰陽平衡（即協助身體嘅自我調控機轉維持身體嘅恆定）。而消極面就係希望：當必須利用藥物來減緩疾病嘅惡化嗰陣，重能兼顧生命同埋生活嘅品質。呢個係中醫嘅優勢所在，亦都係中醫響現今世界嘅醫療體系中受到重視嘅原因之一。

一般來講，完整嘅中醫處方，至少包括四項以上：情治（情緒控制）方面嘅指導；戒口（飲食應注意的事項）；運動嘅建議（游水、跑步、導引、氣功等）；中藥嘅利用，或針刺、艾灸、推拿等。故此中醫響治療疾病嗰陣，係以身心合一嘅角度全盤考量。

相對於傳統嘅中醫，現代中醫嘅革新發明，值得加以關注嘅包括：小針刀，傳統藥物注射製劑，科學中藥等。

參考資料
----

1. ↑  〈中醫學在國際間認受性如何？ | 蘇子謙醫生 黃韻婷博士 | MEDcentra〉 (臺灣中文). 2021-12-01. 喺2022-01-20搵到.

出面網頁
----

* 香港中醫網
* 香港中成葯網上店
* 中医药在线
* 中医历史

### 數據庫

* 藥用植物圖像數據庫 Medicinal Plant Images Database 香港浸會大學中醫藥學院（中文）（英文）
* 中藥標本數據庫 Chinese Medicine Specimen Database 香港浸會大學中醫藥學院（中文）（英文）
* 中草藥化學圖像數據庫 Phytochemical Image Database 香港浸會大學中醫藥學院（中文）（英文）
* 中藥材圖像數據庫 Chinese Medicinal Material Images Database 香港浸會大學中醫藥學院（中文）（英文）
* 中藥方劑圖像數據庫 Chinese Medicine Formulae Images Database 香港浸會大學中醫藥學院（中文）（英文）
* 中醫藥趣味練習 Chinese Medicine Game-based Exercise 香港浸會大學中醫藥學院（中文）（英文）
開閂掣符號（常開掣）
各種開閂掣
**開閂掣**（英文：**switch**），簡稱**開閂**，又叫**開關掣**、**開關**，係指可以控制電流通唔通過到電路嘅電子元件。

邏輯同分類
-----

理想化嘅單隻開關掣有兩種輸入狀態，即常態（0）同受激態（1）；同時輸出亦都有兩種，即斷路（開路，「0」）同通路（閉埋，「1」）。根據輸入輸出搭配嘅唔同，可以分成常開掣同常閉掣：

輸入輸出狀態表| 輸入 | 0 | 1 |
| --- | --- | --- |
| 輸
出 | 常開掣 | 0 | 1 |
| 常閉掣 | 1 | 0 |

一個開關掣配幾條輸出線，可以揀某條線通，放其他線斷；幾迾開關掣又可以連埋，構成一輸入多輸出嘅掣陣迾。

物理實現
----

最簡單嘅電路開關掣，個物理形式係由兩粒導電嘅觸點同埋必要嘅引線、外部接點、支撐嘢、絕緣層等等組成。啲觸點互相掂到嗰陣時就通路，冇掂到就斷路。常開嘅話，未激嗰陣兩粒觸點就閬開，常閉嘅話兩粒觸點就衲埋。邇種開關掣有一種比較常見嘅機械形式係鍘刀掣：佢個鍘刀形嘅導體一便衲住一個支點，喺一定角度內旋轉得；刀頂褦有一粒觸點（又或者把刀本身就作為觸點），同底座個觸點衲埋就通路。呢種鍘刀掣都係電路圖裏便開閂掣符號嘅來源。觸點掣仲可以有好多變體，譬如順磁性嘅導體（譬如鐵片）做成嘅磁簧管、依靠電磁感應細電流電路加順磁體控制大電流開關嘅電磁繼電器等等。

雖然結構簡單，觸點掣都有好多機械限制。第一，啲觸點易受磨折、氧化等影響導致接觸毋良；第二，啲觸點之間純粹靠空氣等等作為絕緣嘢、喺高壓電或者濕電嘅場合之下好容易捱擊穿、導致短路故障；第三，喺啲觸點互相掂到嘅嗰陣、由於支撐機構啲材料嘅彈性而令到短時間之內啲觸點互相重複掂唨好幾下嘅現象，個輸出就會短時間快速切換好多次，跟住令到後續電路出錯（譬如倚賴跳變沿計數嘅計數器計多唨幾次）。所以喺單純嘅觸點掣之外，仲有好多非純粹機械式、又或者直程非機械嘅開關掣用於一啲特別嘅場合，譬如光電開關、壓電開關、Hall開關、三極管開關等等。

睇埋
--

* 繼電器（Relay）

|  |  |
| --- | --- |
| Stub icon | 呢篇**開閂掣**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**愛羣大酒店**（粵拼：oi3 kwan4 daai6 zau2 dim3），亦叫**愛羣大廈**（oi3 kwan4 daai6 haa6），文革期間叫**人民大廈**（jan4 man4 daai6 haa6）；係現時廣東廣州嘅其中一間三星級酒店。佢喺1937年——1967年攞過「廣州第一高樓」嘅稱號嘅同時，重係成個廣州市入面，第一棟有鋼架框結構嘅高樓大廈。而呢間大廈喺越秀區嘅沿江西路同長堤大馬路嘅交界最西邊嘅V字路口嗰度。呢棟樓係一個裝飾風藝術建築，喺1993年俾市政府公佈為廣州市文物保護單位。

設計、逳手同落成
--------

呢間大廈喺民國20年（1931年）嗰陣，由建築師陳榮枝同李炳恆一齊負責設計，喺民國23年（1934年）嘅10月1號開始逳手起，一直到民國26年（1937年）嘅7月27號先至搞掂。

大樓落成揭幕嗰日，有李宗仁、于右任、余漢謀呢啲要人題字慶賀。

建築背景
----

愛羣大酒店，係由同盟會會員陳卓平先生集華僑資本創辦，陳卓平早年追隨孫中山革命，後棄政從商，喺香港德輔道創辦愛羣人壽保險有限公司。愛羣大廈由陳榮枝、李炳垣設計，係當時華南地區最高嘅建築物，俾當時新聞界譽爲「開廣州高層建築之新紀元」，並以設備最新式、完善、豪華而著稱。設計師借鑒美國紐約胡路禾夫大廈（Woolworth Building）嘅設計手法，又喺哥特式複興風格中滲入嶺南建築風格，設計出一座典型中西合璧嘅騎樓建築。

建築特色
----

全樓由美馬港惠保公司承造，鋼筋架由德國西門子廠訂造，四面牆係意大利公司來裝修嘅。

建築外牆原刷白色水洗石米飾面，開長方形鋼窗，抗日戰爭初期爲避免成爲敵機目標而塗成黑色，去到1964年先粉刷返原先只色。1966年又喺東側興建咗一座高67米、18層樓嘅「新愛羣」。1984年，「新愛羣」頂樓3層俾改建成旋轉餐廳，臨江高層嘅獨特視野成爲獨特招牌。

相關配置
----

* 佔地面積：1,062㎡
* 建築面積：572㎡
* 高度：65m
* 樓層：15層樓
* 入面有300間客房同4間酒樓響度

當期時計有6堂升降機，100部電話，電燈936個，家私都係用美國最新款嘅嘢。

所謂「廣州第一高樓」
----------

喺1937年7月27號起好咗呢棟樓之後，由於嗰時成個廣州重未有好似而家天河區入面咁多高樓大廈響度，所以嗰時係設備最新、最完善、最豪華、最靚，而且係中國內地最頂級嘅大酒店。佢重係嗰時廣州入面最有標誌性嘅建築。喺大樓起好咗之後一直到1967年底為止，佢攞過「廣州第一高樓」嘅稱號。而呢啲稱號都唔係亂咁安上去嘅。

出面網頁
----


維基同享有多媒體嘅嘢：  
**Oi Kwan Hotel**

* 历代建筑篇 - 爱群大酒店 古粵秀色
* 昔日广州第一高楼：爱群大厦 金羊旅游 喺2013-09-11搵到
* 廣州10大地標演變 成報 喺2013-08-07搵到
* 【第98期·广州建筑】 爱群大厦 65年风花雪月的惟一见证 广州图书馆 喺2009-08-06搵到
* 通訊：廣州愛群大廈見證"中國人民站起來了"  國際日報 喺2009年09月01號搵到
* 时差61年的广州：若无大拆大建，我们的城市也可以这么好玩 南方都市报 喺2015-08-04搵到
* 陈卓平与爱群大厦， 陈炳 岭南文史 1992-12-30
**林彬**（1930年—1967年8月24號），原名**林少波**，係1960年代商業電台每日時事節目壓陣嘅時事評論家，喺六七暴動期間嘅8月24號朝早，佢揸車載埋堂細佬林光海一齊返商台途中，俾扮成修路工人嘅左派份子截停，哩假扮成修路工人嘅兇徒再將汽油彈掟入林彬架車裡面，林彬同堂細佬全身著火後逃出車外，但哩啲左派兇徒繼續喺佢身上撥電油，林彬同堂細佬林光海都被燒到全身焦黑，先後喺8月25號同30號喺伊利沙伯醫院逝世。哩單兇案嘅左派兇徒嘅殺人手法相當兇殘，震驚咗整個香港社會，香港市民都好悲憤，加上幾日前嘅8月20號左派暴徒放炸彈喺北角清華街炸死咗兩個親姐弟細路哥，香港人更加支持香港政府嚴厲對付左派恐怖份子。

林彬喺廣州出世，後生嗰時移居香港，佢做過香港粵語片演員，嚮楚原導演嘅《大丈夫日記》入面，飾演巫日明，故事講佢係男主角張英才嘅老友。同場演出嘅重有南紅、李香琴、羅蘭同黎雯 。

電影作品
----

演員
* 《大丈夫日記》（1964）飾 巫日明
* 《化身情人》（1965）飾 李泰克
* 《天涯芳草》（1966）飾 李志生

參考
--

1. ↑  〈回到1967大撕裂的時代〉. 《明周文化》. 2017-02-02. 原先內容歸檔喺2021-02-03. 喺2019-07-29搵到.
2. ↑  〈左派拍片圖為暴行翻案〉. 《蘋果日報》. 果靈聞庫. 2015-09-16. 原先內容歸檔喺2021-08-30. 喺2023-06-28搵到.
3. ↑  Youtube: 粵語片《大丈夫日記》 ~ 林彬 (1964)



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**陳仲偉**（粵拼：can4 zung6 wai5；1956年1月5號—2016年5月7號）係原廣東省人民醫院嘅主任醫師、原口腔科行政主任，廣東廣州人。1982年開始從事工作到2012年退休，期間做過廣東省口腔醫學會常務理事及屬下嘅外科分會副主任委員、廣東省醫學會頜面外科分會副主任委員、廣東省醫學會頜面-頭面外科學分會副主任委員、廣東省醫院協會口腔醫療管理分會副主任委員、廣東省抗癌協會頭頸腫瘤外科專業委員會委員、中國國家科學技術獎評審專家、汕頭大學醫學院碩士研究生導師、南方醫科大學兼職教授、中華口腔醫學雜誌（電子版）編委、廣東牙病防治雜誌編委、中國顱頜面外科雜誌編委。

死
-

事發當日嘅住所附近
2016年5月5號17點20分（UTC+8），喺廣州越秀區東川路91號大院（省人民英東樓對面）入面出現咗得人驚嘅謀殺案，嗰時犯罪嫌疑人劉某（男、47歲）跟住人出入門禁，上到陳仲偉嘅住所入面將佢同老婆斬成重傷。陳仲偉受傷後馬上送到醫院，但經歷咗43個鐘頭盡力搶救，重係證實不治。據當地公安調查，事發時犯罪嫌疑人劉某有精神病史，曾經喺1991年嘅一次整牙手術整爛咗佢隻牙有關。而犯罪嫌疑人將陳仲偉斬成重傷後無耐，喺天臺跳樓自殺死咗。

後續
--

由於陳仲偉遇害事件震驚全廣州，所以2016年5月7號挨晚，好多市民自發到烈士陵園對面嘅英雄廣場嚟悼念陳仲偉。時隔3日，廣東省人民政府臨時召開會議傾到一系列防範暴力傷醫行為，及打擊暴力傷醫嘅違法犯罪行為。

註
-

1. ↑  〈广东省人民医院口腔科原行政主任陈仲伟纪念馆〉. 原著喺2020年3月28號歸檔. 喺2016年5月7號搵到.
2. ↑  广东省人民医院被砍伤医生陈仲伟不治身亡 鳳凰資訊 （2016-05-07）
3. 1 2  广东省人民医院口腔科一医生被砍至生命垂危|url-status=dead 新快网 （2016-05-05）
4. ↑  陈医生，走好！被砍伤的广东医师陈仲伟不治逝世 互聯網檔案館嘅歸檔，歸檔日期2016年5月8號，. 南方网 （2016-05-07）
5. ↑  悲痛！祈愿陈仲伟主任挺过这一关！共同祈祷吧 梅斯 （2016-05-05）
6. ↑  广州市民沉痛悼念陈仲伟医生 中國青年网 （2016-05-07）
7. ↑  〈严厉打击暴力伤医行为 保护医护人员生命安全〉. 廣州日報. 2016-05-11.`{{cite news}}`: CS1 maint: url-status (link)
搵緊第二個意思嘅話，請睇〈**深閨夢裡人**〉。

 《**深閨夢裡人**》（粵拼：sam1 gwai1 mung6 leoi5 jan4）
（英文：Dream Lover）係1966年嘅一齣黑白粵語劇情片，由黃卓漢執導，丁瑩、張儀、嘉玲主演。

情節
--

吳成業喺澳門來香港揾親戚但係揾唔到，流落元朗街頭，喺林潔貞屋企後門餓到暈低，好彩俾潔貞父女救咗佢，重俾成業喺度暫住，潔貞阿爸林剛重揾潔貞個朋友蘇德成幫成業揾份司機工。潔貞同成業日久生情，重珠胎暗結。之後成業得到老闆個女金寶蓮賞識，成業貪慕虛榮，漸漸疏遠潔貞。林剛死咗之後，潔貞陀住個肚城去揾成業，希望可以早日成婚，點知成業忘恩負義，重同寶蓮訂婚，竟然要謀殺潔貞，好彩德成趕到救咗潔貞，重將真相話俾寶蓮知。潔貞求寶蓮放過成業同埋周圍揾成業，寶蓮終於重遇成業，馬上通知潔貞；潔貞趕來相見重原諒成業，成業覺悟前非，同潔貞返元朗生活。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 丁瑩 | 林潔貞 |  |
| 張儀 | 吳成業 |  |
| 嘉玲 | 金寶蓮 | 有錢女 |
| 林彬 | 蘇德成 | 潔貞朋友 |
| 駱恭 | 金大堅 | 德成老闆，寶蓮阿爸 |
| 黃義 | 林剛 | 潔貞阿爸 |
| 李克 | 佐治 |  |
| 江寶蓮 | 碧琪李 |  |
| 丁羽 |  | 蓮朋友 |
| 檸檬 | 楊益 |  |
| 陳莎莉 | 護士乙 |  |
| 余麗容 | 護士甲 |  |
| 孫亞夫 | 吉村太郎 |  |
| 楊業宏 |  |  |
| 周惠芳 |  |  |
|

參考
--

* YouTube上面嘅《粵語長片》深閨夢裡人 (1966)
* 深閨夢裡人 (1966)（香港影庫 HKMDB）
* 深闺梦里人 (1966)（豆瓣電影）
**Save HK**係一個香港親中派網上群組，截至2020年12月有近20萬名會員。

關於創辦人
-----

創辦人何敬康曾經喺新疆經商近十年。另外，佢係現任香港立法會議員，亦係澳門前行政長官何厚鏵個姪。

政治立場
----

Save HK網上群組入面嘅成員係以親中派為主，入面有唔少針對民主派，同埋形容親民主派人士係曱甴嘅非人化言論。另外，佢哋亦有時會發放一啲偏幫香港政府或中國品牌嘅消息。

### 部分成員喺群組入面分享虛假信息

唔止一次有新聞工作者公開批評，Save HK入面不時有成員分享虛假信息。

例如，喺2020年9月，包括Save HK 在內嘅一啲親中派網上群組，都流傳咗一張疑似立法會議員林卓廷Facebook專頁嘅截圖，圖入面林聲稱自己將親自到廣東協助12位被內地扣留人士（見12港人案），但事實上林卓廷因為七二一元朗襲擊嘅案件，要交出旅遊證件，根本無法離港。FactWire嘅記者亦查證過，佢嘅Facebook並無呢個帖。

另外，Save HK亦有會員曾經被批評，喺一啲涉及警察懷疑遇襲嘅案件入面，刻意曲解裁決理由。例如明明呈堂證供影片根本無拍到警員遇襲，但入面嘅討論就講到裁判官睇完片段點樣評論警員遇襲後嘅表情。

去到2022年9月，Save HK群組入面有人聲稱以華為手機拍攝月亮，當中內文大讚華為手機影得靚過單鏡反光機，又話當時新出嘅iPhone車尾燈都睇唔到。但之後求驗傳媒就揭發內容做假，早嗰張相喺2017年已經存在，亦係當年iPhone嘅Wallpaper之一。

### 否認新疆種族滅絕

新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而美國兩任國務卿蓬佩奧同布林肯，都將中國針對新疆維吾爾族嘅行為定義為「種族滅絕」。不過，創辦人Adrian Ho喺2021年2月接受葉劉淑儀訪問嘅時候，就話中國喺當地係促進族裔融合，而唔係種族滅絕。

參考
--

1. ↑  〈20 萬人親建制 FB 群組「Save HK」遭移除 民建聯：震撼愛港圈子 | 立場報道 | 立場新聞〉. 《立場新聞 Stand News》 (英文). 原著喺2021-01-26歸檔. 喺2021-03-28搵到.
2. 1 2  〈信報即時新聞 -- 葉劉引廸麗熱巴質疑新疆種族滅絕說法〉. 《信報即時新聞》. 喺2021-03-28搵到.
3. ↑  "Exclusive: Meet the founder of Hong Kong's largest pro-gov't Facebook group SaveHK". *Hong Kong Free Press HKFP* (英國英文). 2021-02-15. 喺2021-03-28搵到.
4. ↑  〈愛國藍絲群組Save HK都被Facebook封殺 民建聯建議轉用微信公眾號〉. *winandmac.com* (美國英文). 2020-12-06. 喺2021-03-28搵到.
5. ↑  〈【Fact Check】網傳假圖冒林卓廷發帖 稱會親赴廣東救手足〉. *FactWire*.`{{cite web}}`: CS1 maint: url-status (link)
6. ↑  Kayue (2020-10-18). 〈建制派失實訊息如何「超譯」法庭判決？〉. 《The News Lens 關鍵評論網》 (中文). 喺2021-03-28搵到.
7. ↑  〈【有圖】網民稱以華為手機拍攝月亮 實為2017年iPhone宣傳圖〉. *hk.news.yahoo.com* (中文). 喺2022-09-24搵到.
8. ↑  〈求驗傳媒 - 華為手機拍攝的月亮？〉. *www.facebook.com* (繁體中文). 喺2022-09-24搵到.`{{cite web}}`: CS1 maint: url-status (link)
禪繞畫
**禪繞畫**（英文：**Zentangle**）發源於美國，由一對夫婦 Rick Roberts 同 Maria Thomas 創辦，老公曾經係僧侶，老婆係一位植物插圖藝術家兼書寫體藝術家，兩個人一齊發展具有心靈療癒力嘅創作方式。禪繞畫嘅重點係喺有規律以及一筆一畫構成圖樣嘅過程中，讓自己達成既放鬆又專注嘅狀態，並從中得到平靜。

畫法
--

禪繞畫嘅畫法輕鬆有趣、簡單易學。唔需要深厚嘅繪畫基礎，亦唔需要特定嘅場地，一支黑筆、一支鉛筆、一張紙，就可以隨時隨地盡情纏繞。盤曲纏繞嘅線條構成咗禪繞畫嘅基本紋樣，多種紋樣嘅自由組合就構成咗一幅完整嘅禪繞畫。唔單止係一種藝術創作，唔少人重利用佢嚟舒緩壓力，所以又稱為「頭腦瑜伽」，正係因為通過纏繞，人腦可以好容易噉進入到冥想狀態，逐漸達到深度嘅專注。喺以精緻嘅線條重複畫圖形時，每個人都可以專注喺每一個筆畫，喺噉樣嘅意識狀態下，心智、直覺、知識都能夠迅速、精確而且唔需要吹灰之力噉共同運轉。

特點
--

禪繞畫被譽為心靈藝術，喺設定好嘅空間裏面用不斷重複嘅基本圖形創作出美麗嘅圖案。畫出嘅嘅圖案，有啲似填色書上面嘅圖案。禪繞畫嘅世界裏面，冇比較，冇啱定錯，唔會用擦膠，所謂嘅錯誤可以成為新嘅出發點，只要憑住感覺畫，自在愉快就可以，所以又被稱為「心靈嘅畫作」。禪繞畫嘅素材順其自然、憑住生活，再加上人嘅無限想象力，可以無限延伸，產生出各種各樣嘅可能性。

出面網頁
----

* Zentangle
加拿大1安士金條嘅正面設計。
**加拿大金條**係由加拿大皇家鑄幣廠（Royal Canadian Mint）所鑄造出嚟嘅黃金產品，一般係用嚟收藏或者係投資。目前由呢個鑄幣廠整出嚟嘅金條有兩種：1安士同埋1公斤，兩者嘅純度一樣係99.99%。

包裝同設計
-----

### 1（金衡）安士

每一條1安士嘅金條都有原廠密封包裝嚟到密封保存，包裝嘅正面上面有加拿大皇家鑄幣廠嘅標誌，包括楓葉、英文「ROYAL CANADIAN MINT」同法文「MONNAIE ROYALE CANADIENNE」，右邊亦都有楓葉圖案作為美化；背面同樣係有廠號同標誌，包裝下方清楚寫明金條嘅規格。

密封包裝擁有凹凸面嘅特點（正面凸出嚟，背面凹入去），所以將多嚿金條疊埋一齊都冇問題。

* 包裝大細：95 x 64 毫米
* 金條大細：50 x 28 x 1.5 毫米

呢隻金條嘅設計可以話同加拿大銀條相同，正面嘅上面有加拿大皇家鑄幣廠嘅標誌，下方寫明咗重量（1 安士）、純度（9999）、英文「FINE GOLD」、法文「OR PUR」以及獨立編號；背面係重重覆覆嘅楓葉撈稿，唯獨中間標誌係採用鏡面效果。

### 1公斤

同1安士嘅包裝唔同，1公斤金條淨係有用「密實袋」，並冇用密封包裝。

* 金條大細：111 x 50.8 x 9.5 毫米

設計同100安士加拿大銀條大致一樣，下方寫咗金條重量（1 KILO）、英文「GOLD」（無寫埋法文）、純度（999.9）同一組獨立編號。

參考
--

1. ↑  Gold Wafers
2. ↑  "1 oz Gold Bar - Royal Canadian Mint (In Assay)". 原著喺2015年4月19號歸檔. 喺2015年4月9號搵到.
3. ↑  "1 oz Gold Bar - Royal Canadian Mint (In Assay)". 原著喺2015年4月19號歸檔. 喺2015年4月9號搵到.
4. ↑  Gold Bars
5. ↑  "1 kilo Gold Bar - Royal Canadian Mint RCM". 原著喺2015年4月19號歸檔. 喺2015年4月9號搵到.

睇埋
--

* 貴金屬
唔好同**金銀花**搞亂。

| How to read a taxoboxHow to read a taxobox**山銀花** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 川續斷目 Dipsacales |
|
|
|
|
|
|
|
|
| 科 | 忍冬科 Caprifoliaceae |
|
|
|
|
|
| 屬 | 忍冬屬 *Lonicera* |
|
|
|
|
|
|
|
| 種 | **山銀花 *L. confusa*** |
|

 |
|
| 二元學名 |
| ***Lonicera confusa***(Sweet) DC. |
|
|
|
|
|
|
|
|
|
|
|
|
|
|
|

**山銀花**（粵拼：saan1 ngan4 faa1；學名：*Lonicera confusa*）係忍冬科忍冬屬嘅半常綠半落葉藤木，原產地喺中國嘅華南一帶，而家喺中國嘅兩廣、海南島同越南北邊、尼泊爾嘅海拔800m嘅灌木林、平原曠野路邊、雜木林、丘陵地嘅山坡同河邊先至搵到。但係呢種植物暫時冇人工引種同栽培。

形態
--

呢樖嘢嘅嫩枝、葉柄、花梗、苞片同萼筒都有好多密密麻麻兼短而軟嘅灰黃攣毛，重生咗好多微腺毛出嚟；而細枝係淡啡紅色或差唔多啡色。而佢嘅葉係蛋形或好似蛋噉嘅圓角方形，好似張紙咁薄，長6~7cm，頂端稍微有些少尖。佢嘅基部係圓形、截形或好似心形噉；葉柄一般長5~10mm。而佢嘅花係短總狀花序，一般喺樹杈嗰度或幼枝或側生，而且一次開2朵，而萼筒長15~20絲米，有短嘅吤毛；而花冠係白至黃色嘅唇形結構，長32~50mm，花筒直或有時攣，花絲冇毛；花雖然清香，但係食落帶有小小苦味。佢一般喺每年4~5月開花，有時喺每年9~10月開第二次花。而佢嘅果係黑色嘅橢圓或差唔多圓形嘅品種，長6~10mm；一般喺每年10月結果。

用途
--

呢種植物可以用嚟浸茶，同時可以用嚟做藥。

### 藥用價值

朵花、葉同藤都可以入藥，性寒味甘，有清熱解毒，涼散風熱嘅功效，但係佢嘅化學成分同乾燥品性狀都同金銀花有好大唔同。

註
-

1. ↑  药典委：关于金银花、山银花分类有关问题的进一步说明[*失咗效嘅鏈*] 中国国家食品药品监督管理部
2. ↑  山银花与金银花区别 互聯網檔案館嘅歸檔，歸檔日期2014年11月14號，. 好豆菜谱
3. ↑  金银花与山银花有哪些不同[*失咗效嘅鏈*] 中醫中藥網

有關嘅書
----

* 药用植物学与生药学 第247页　中国医药科技出版社　　ISBN 978-7-5067-3709-8

出面網頁
----


維基物種有資料講：***山銀花***

* 华南忍冬 Lonicera confusa (Sweet) DC.  中国植物志
* 山銀花 香港野花網
* 昆明植物研究所. 〈华南忍冬〉. 《《中国高等植物数据库全库》》. 中国科学院微生物研究所. 喺2009-02-24搵到.
* 华南忍冬 Huananrendong 藥用植物圖像數據庫 (香港浸會大學中醫藥學院) （中文）（英文）
* 山銀花 Shanyinhua 中藥材圖像數據庫 (香港浸會大學中醫藥學院)
地心說
**地心說**，又叫**天動說**，係認為地球係宇宙中心、其他嘅日月星辰都係環繞住地球轉嘅天文學學說，同日心說相對。

公元2世紀，羅馬屬埃及嘅天文學家托勒密將地心說嘅模型完善咁發展。為咗解釋某啲行星嘅逆行現象（即係某啲時候，喺地球度睇部分星體嘅運動軌跡，有啲時候呢啲星體會反方向咁行走），托勒密提出咗本輪嘅理論，即係呢啲星體除咗繞住地軌道外，仲會沿住一啲小軌道運轉。

托勒密嘅理論可以初步咁解釋喺地球上面所睇到嘅現象，並喺歐洲被普遍接受，直到16世紀。喺文藝復興時代，隨住科學技術嘅進步，一啲支持日心說嘅證據逐漸出現，仲有啲證據無辦法以地心說嚟解釋。因為咁，地心說逐漸咁佔下風，畀哥白尼、伽利略、開普勒等支持嘅日心說取代。喺現代世界，支持地心說嘅人已經所淨無幾。

概要
--

地心說喺公元2世紀時畀人體系化，係同日心說相異嘅學說。

喺古希臘，阿里士多德同托勒密提出咗位於宇宙中心嘅地球畀全天體公轉嘅想法，提出地球係宇宙中心自轉嘅諗法、太陽唔係宇宙嘅中心，提出喺度自轉公轉嘅想法、位於宇宙中心嘅太陽圍繞住地球公轉嘅諗法。

地心說，喺宇宙中心有地球，包含太陽全部嘅天體大約1日圍繞地球公轉。但係，太陽同行星嘅速度唔同，考慮根據呢樣嘢，喺唔同時期睇得到嘅行星都唔同。有個叫天球，軟綿綿嘅球，呢個包括地球同太陽、行星嘅全部天體。之後考慮恆星應該係天球沾咗嘅天球開嘅細小嘅窿，除咗天球以外洩漏出嚟嘅光都能夠睇得到。所有變化只有喺地球同月球之間發生、聲稱比呢個遠嘅天體，永遠喺度變化緊，只係重複定期嘅運動唔會來臨。

地心說不單止係天文學上嘅計算方法。當時嘅哲學思想亦都加入咗。因為神喺宇宙中心安置咗地球呢個畀人類住嘅特別天體。地球係宇宙中心嘅同時，亦係全部天體嘅主人。全部嘅天體都係屬於地球嘅，以跟住主人嘅形式運動。喺中世紀歐洲將當時亞里斯多德哲學作為嗰種體系嘅骨架，並汲取咗中世紀基督教神學上公認嘅嘢，地心說畀人睇做正式嘅宇宙觀。喺14世紀但丁發表嘅敘事詩神曲天堂篇，內容話月、太陽、木星等等嘅各行星同心圓狀包圍地球嘅周遭。

歷史
--

### 尤得塞斯嘅同心球

喺公元前4世紀，古希臘嘅數學家尤得塞斯諗到一個以地球為中心，各個星體以多層同心球嘅方式環繞地球的宇宙體系。鑲嵌咗所有恆星嘅恆星同心球喺最外層，以北天極為中心，用大約一日嘅時間從東邊到西邊轉動（日周運動）。而屬於太陽嘅太陽同心球就以同恆星同心球相反嘅方向（從西邊往東邊），用大約一年嘅時間轉動（年周運動）。因為太陽同心球嘅自轉軸同恆星同心球嘅自轉軸並唔重疊，所以喺一年嘅時間內，太陽升到中天嘅高度唔同，亦都解釋咗一年四季嘅來源。喺太陽同恆星之間嘅，就係各個行星嘅同心球。從地球上面睇，行星睇起嚟好似喺星座之間移動，時快時慢，而且間中仲會出現逆行嘅現象。為咗解釋逆行，一個行星被配以多個唔同轉動方向同速度嘅同心球。因為呢啲同心球都以地球作為共同嘅中心，所以地球同各個行星之間嘅距離保持不變。尤得塞斯嘅同心球學說後來畀阿里士多德編入咗佢嘅宇宙觀入面。

### 阿波羅尼奧斯的本輪

公元前3世紀左右嘅阿波羅尼奧斯或之前2世紀左右嘅喜帕恰斯，都諗到行星只係以圓周運動環繞地球運行，並唔足以完全解釋行星多樣化嘅運動。所以佢哋都諗到係一個想像出嚟嘅小圓（而唔係行星本身）喺環繞地球作圓周運動，而行星就喺呢個小圓上面運動。呢個小圓被叫做本輪，而本輪環繞地球運動嘅軌跡就叫做均輪。成個概念就好似遊樂場嘅機動遊戲「咖啡杯」咁：從整個遊戲設施嘅中心咁睇，每個咖啡杯耳嘅運動都混合咗兩種以上嘅圓周運動；多種圓周運動混合起嚟，就產生咗杯耳行進嘅速度同方向睇起嚟經常變化嘅現象，特別係杯耳接近機械中心嗰時嘅變化就更為明顯。行星運動中嘅「留」同「逆行」就可以用呢個模型嚟粗略咁解釋。

如果現實上行星環繞太陽運動（呢個概念受而家絕大部份人認同）嘅軌道係完美嘅圓形，地心說就應該只需要用一個本輪同一個均輪，就可以完全解釋喺地球上睇到嘅行星運動。不過實際上行星嘅運動規律比呢個更複雜，如果要用地心說正確咁記述所有行星嘅運動，就需要更複雜嘅體系。後來，天文觀測嘅準確度愈嚟愈高，地心說所構成嘅體系慢慢咁配合唔到實際嘅觀測，為咗令地心說體系符合到觀測嘅數據，所以天文學家將本輪一個一個咁加到既有嘅體系上；甚至到後期，各個天文學家都唔知每個行星應該有幾多個本輪。最後因為極度唔方便，引發出哥白尼提出嘅日心說——一個後來發展到基於牛頓嘅萬有引力嘅法則而運行嘅宇宙模型。

### 托勒密系統

睇埋：托勒密
構成托勒密宇宙體系嘅係以下四個假定：

1. 天係球形嘅，而且係好似球咁樣轉動；
2. 地亦係球形嘅；
3. 地係位於天嘅中央；
4. 地球靜止唔參與轉動。
嘉模聖母堂
嘉模聖母堂同附屬嘅天主教華僑中心
 呢篇文講多倫多嘅嘉模聖母堂。搵緊澳門嘅嘉模聖母堂嘅話，請睇〈**嘉模聖母堂**〉。
**嘉模聖母堂**（粵拼：gaa1 mou4 sing3 mou5 tong4；英文：**Our Lady of Mount Carmel Church**），當地粵語天主教徒簡稱**嘉模堂**或者 **OLMC**，係加拿大多倫多第五舊嘅天主教教堂，1870年起好，列咗入市政府嘅歷史建築名冊；1969年佢成為華人教堂，所屬堂區係多倫多總教區入面第一個華人堂區。佢位置喺多倫多中區華埠東面邊緣，St. Patrick 街夾登打士街西北角，由地鐵1號綫聖柏德歷站行路大概五分鐘。

間教堂最初屬於愛爾蘭裔社區，本來叫聖柏德歷堂，1908年聖柏德歷堂搬去隔籬街嗰陣，由接手嘅意裔社區改叫 ｢嘉模聖母堂｣，1965年再轉畀萄裔社區，1969年再轉畀華裔社區，一直沿用 ｢嘉模聖母堂｣ 嘅名。

教堂建築物屬於哥德式復興建築，喺2000年代重修，期間喺屋頂同地板下面搵到一啲古物，而今gaa1擺咗喺玻璃櫃度畀人睇。

出面網頁
----

* 嘉模聖母堂嘅官方網站

睇埋
--

* 中華殉道聖人堂 (加拿大)
* 聖曹桂英堂

攷
-

1. ↑  Clerkin, Paul. "1870 – Our Lady of Mount Carmel Church, Toronto, Ontario" (英文). 喺2023年10月6號搵到.
2. 1 2 3  嘉模聖母堂. "Parish History" (英文). Archdiocese of Toronto. 喺2023年10月6號搵到.
3. 1 2  "Our Lady of Mount Carmel" (英文). Ontario Heritage Trust. 喺2023年10月6號搵到.
4. ↑  "Million-dollar facelift at Toronto Chinese parish". *Catholic Register* (加拿大英文). 2007年11月2號. 喺2023年10月7號搵到.



|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
金屬製直式滑梯
塑膠製直式滑梯
開放型旋轉式滑梯
密封（隧道）型旋轉式滑梯
大形吹氣滑梯
**瀡滑梯**係兒童遊樂場通常都有嘅設施。

滑梯由攀登、平台石同下滑三段所組成。一般用金屬或塑膠整，最主要係確保滑板嘅表面光滑。細路由爬梯爬上平台，坐住，雙腳放平直伸，沿滑板下滑。直式滑梯下滑嘅速度會較密封（隧道）型快。

歷史
--

歷史上第一條畀細路玩嘅滑梯，喺1922年由域時田（Charles Wicksteed）用木板整出嚟，安喺英國諾咸頓郡 Kettering 嘅域時田公園（Wicksteed Park）。

風險
--

因滑梯有一定嘅高度，有意外跌傷嘅危險。細路着唔適合嘅衫褲會滑落來時整傷。有報導，一個細路喺玩滑梯時俾滑梯上嘅突出嘅嘢勾住件衫，纏實窒息而死。吹氣滑梯用嘅人超過上限，就有可能整座傾斜冧咗，可以好危險。

粵字事件
----

彭志銘曾經喺香港 am730 專欄介紹過「SIR滑梯」嘅「SIR」字嘅正寫係「瀡」，一個阿媽同個仔一齊睇咗呢篇文，個仔用「瀡」字寫落週記度。但係，老師見到呢個「瀡」字就打咗個大交叉，重寫咗「不知所謂」四個大字做評語，對於嗰個交叉同句評語，彭志銘亦好介懷。

參考
--

1. ↑  "World's first children's slide". BBC. 2012-03-17. 喺2012-03-18搵到.
2. ↑  〈女童獨自玩溜滑梯　意外墜梯骨折〉. 《TVBS-N 新聞》. 2010-11-16. 原著喺2020-03-28歸檔. 喺2011-03-07搵到.
3. ↑  〈女童玩滑梯被勒住死亡 被挂40分鐘老師才發現〉. 《新浪香港》. 2011-03-04. 喺2011-03-07搵到.`{{cite news}}`: CS1 maint: url-status (link)
4. ↑  〈15學童擠垮氣墊滑梯　1腦震盪8擦傷〉. 《TVBS-N 新聞》. 2010-12-05. 原著喺2020-03-28歸檔. 喺2011-03-07搵到.
5. ↑  粵語字 梗係有價值！[*失咗效嘅鏈*]
**FV 214征服者重型坦克**（英文：**FV 214 Conqueror**），又叫做**裝咗120mm火炮嘅1號重型坦克**（英文：**Tank, Heavy No. 1, 120 mm Gun, Conqueror**），係英國響二戰之後研發嘅重型坦克。同裝咗QF20磅炮嘅百夫長坦克比，征服者坦克嘅研發目的係對抗蘇聯裝咗122mm火炮嘅IS-3重型坦克。。佢嘅任務係為百夫長坦克提供遠程嘅反坦克支援。當時駐紮喺西德嘅每一個團都配備咗9架呢種坦克。通常，呢9架坦克會被分做3個小隊。

研發
--

1944年，有一款新型坦克嘅研製開始咗，工程代號係A45；響戰後，佢發展咗做FV200系列坦克，但係喺之後幾年，因為百夫長坦克可以做好多任務，工程被取消。不過，之後，為咗應對蘇聯嘅IS-3，決定用FV201坦克嘅底盤研發一款新型坦克，嗰項工程就係叫做FV 214。

設計
--

征服者坦克重66噸，底盤用咗全焊接結構，可以坐4個人。駕駛員坐響車嘅右前部，彈艙位於車嘅左前部；車長、裝填手同炮手就坐響炮塔入面。車長位於後方略高嘅位置。炮手同裝填手分別位於車長嘅右前方同左前方。坦克裝有兩挺7.62mm機槍，備彈量有7500發。

優缺點
---

征服者坦克唯一嘅優勢就係火炮射程比較遠，但係因為百夫長坦克換咗105 L7火炮，所以呢個優勢有等於無；而且，因為征服者坦克嘅裝甲太厚，炮塔太大，所以架車好重，而且好難保養；重有，呢隻坦克缺乏快速支援能力。

現存品
---

響英國，有尐征服者坦克喺博文頓坦克博物館同帝國戰爭博物館嘅陸戰館展出；重有一批征服者坦克收咗響法國嘅裝甲博物館、布魯塞爾嘅皇家軍事博物館同俄羅斯嘅庫賓卡坦克博物館，一架就喺美國，係利特收藏嘅一部份。

參考
--

* Baxter, Brian S. (1989). *Breakdown: A History of Recovery Vehicles in the British Army*. HMSO, for REME Museum. ISBN 0-11-290456-4.
* Dunstan, Simon (2003). *Centurion Universal Tank 1943-2003*. Osprey Publishing (UK). ISBN 978-1-84176-387-3.
* Ford, Roger (1997). *The World's Great Tanks from 1916 to the present day*. Brown Packaging Books. ISBN 1-897884-29-X.
* Griffin, Rob (1999). *Conqueror*. Crowood Press. ISBN 1-86126-251-5.

1. 1 2 3   David Miller. *The Illustrated Directory of Tanks of the World* (英文). pp. pp.368-369. ISBN 9780760308929. `{{cite book}}`: `|pages=` has extra text (help)
2. ↑  〈英国征服者重型坦克〉.
3. ↑   Robert Jackson. *101 Great Tanks* (英文). pp. pp.73. ISBN 9781435835955. `{{cite book}}`: `|pages=` has extra text (help)
4. ↑  "Museum accession record". 原著喺2014年1月2號歸檔. 喺2019年10月1號搵到.
**米高卡尼**（粵拼：mai5 gou1 kaa1 nei4；英文：**Michael Kearney**；1984年1月18號—），全名**米高奇雲卡尼**（mai5 gou1 kei4 wan4 kaa1 nei4 ；**Michael Kevin Kearney**，美國音：/ˈmaɪkl̩ ˈkɛvɪn ˈkɑɹ.ni/），係美國夏威夷州檀香山市人，佢係一位超級神童。喺佢17歲嗰陣，因為入咗學院度做咗老師去教書，成為成個美國啲人猛咁討論嘅話題。佢因為8歲就入咗大學，而俾健力士世界紀錄大全列為世界上最後生嘅大學生。

生平
--

米高卡尼之所以成為神童，係因爲喺佢重細個嗰陣，佢家長畀佢喺屋企度自學，尤其係佢阿媽嚟敎佢（佢阿媽係美籍日本人）。米高卡尼細個嗰陣患有專注力失調過度活躍症，而佢家長拒絕咗列他蓮（英文：Ritalin）呢啲藥品。佢妹妹——麥根（Maeghan）都係神童。

米高卡尼4個月就開始識講嘢。半歲嗰陣講咗畀兒科醫生一句：「我嘅左耳仔唔好彩感染咗病毒。」之後，佢就喺10個月（未到1歲嗰陣）就開始學閱讀。米高卡尼喺4歲嗰陣，莊學堅斯（Johns Hopkins）畀咗佢幾條比較難嘅數學多項選擇題嚟測試，而佢喺未經過呢方面嘅學習同考試就攞咗好高分嘅成績。

就係噉，佢就即刻保送到加州奴華圖市（Novato）入面嘅聖馬連高中（英文：San Marin High School），佢凈係喺高中學咗1年（1990年）就畢咗業。嗰陣時佢先至得6歲。結果1990年就俾加州所挪馬郡（Sonoma County）嘅聖達羅沙初級學院（英文：Santa Rosa Junior College）錄咗佢入去讀咗2年，米高卡尼8歲就攞到地質學嘅副學士學位，俾健力士世界紀錄大全列為世界上最後生嘅畢業大學生。佢10歲嗰陣重收到南阿拉巴馬州大學頒發嘅人類學學士學位。

探索同教學
-----

米高卡尼喺14歲嗰陣，就喺中田納西州大學（英文：Middle Tennessee State University）以生物化學嘅碩士學位畢業，佢寫嘅118頁紙嘅畢業論文入面就講咗同胸苷磷酸化酶嘅同位素動能反應特效。喺探索方面，佢關注緊原子合成嘅糖基轉移酶嘅活躍性。之後呢個紀錄寫入咗健力士世界紀錄大全入面，佢係世界上最後生嘅研究生，但係，佢嘅「世界最後生嘅碩士」俾印度嘅達他格阿華他督斯打破咗。

遊戲經歷
----

* 2006年10月：佢喺美國嘅GOLD RUSH節目入面贏咗$100,000美金返嚟。
* 2006年11月：佢喺美國嘅娛樂之夜（英文：Entertainment Tonight）節目入面贏咗大獎，攞到$1000000美金。
* 2008年4月25號、28號：佢喺美國嘅百萬富翁節目入面，玩到$25000美金就攞錢走咗。
* 2009年6月14號：佢挑戰美國嘅百萬美金密碼（英文：Million Dollar Password）節目，玩到淘汰賽就輸畀擂主之後出局。

註
-

1. 1 2 3  Kahlenberg, Richard (January 15, 1995). "The Smart Money Is on This Young Genius : Michael Kearney, 10, is the world's youngest college graduate and a cultural hero in Japan but finds a less enthusiastic response in the U.S." *Los Angeles Times*. 喺13 March 2011搵到.
2. ↑  "Middle Tennessee State University, "The Record": "Veterinarian-to-be, age 9, set to receive her 'sheepskin' May 11", 2002". 原著喺2005年11月13號歸檔. 喺2014年7月9號搵到.
3. 1 2 3  Kearney, K.J. and C.Y. (1998). *Accidental Genius*. Woodshed Press. ISBN 0-9628746-1-2. p. 24
4. 1 2 3  Burkdoll, Amy (August 8, 1998). "Latest accomplishment: 14-year-old genius gets his master's degree". *Tuscaloosa News (AP)*. 喺13 March 2011搵到.

睇埋
--

* 神童
* 超級天才
* 智力超常之謎

連出去
---

* ABC News: "What Are Child Geniuses Like As Adults?", 2005
**海爾蒙特**（Jan Baptista van Helmont，1580年—1644年）係一個比利時化學家、生物學家同醫學家。佢提出用化學方法醫病，又被人叫做「氣體化學之父」。

海爾蒙特生喺「毒理學之父」帕拉塞爾蘇斯之後嘅年代，家景富裕，又娶咗個有錢老婆Margaret van Ranst，所以佢可以專心做研究。佢雖然學醫但係從未行過醫。佢相信煉金術，但係佢嘅實驗結論同啲術士唔一樣，認為唔同嘅病有唔同嘅原因，所以要用唔同化學物—後來叫做藥物—來醫。佢對酸鹼中和做咗分析，又提化學同醫學拉埋一齊。

海爾蒙特觀察到物質溶解或者沈澱喺液體入面總重量都唔會變，於是萌芽出「物質守恆」嘅概念。至點解燒完嘅嘢會輕咗，佢認為係轉化咗某啲同空氣唔同嘅嘢，佢叫嗰啲嘢做「Gas」（氣體），源自希臘嘅「chaos」（混沌），「氣體化學之父」爾個名就係咁嚟。佢又發現，燃燒木炭會產生「gas sylvestre」（二氧化碳），同發酵葡萄汁產生嘅氣體一樣，有時會導致喺山洞入面變得好難呼吸。可惜佢因為研究二氧化碳，喺實驗室中一氧化碳毒而死。

海爾蒙特另一個主要貢獻係佢嘅「五年柳樹實驗」。佢種咗樖5磅重嘅柳枝，5年之後生到變169磅嘅柳樹，但係啲泥祇係輕咗2安士，水就淋咗好多，得出植物生長變重係關水事而唔太關泥土事嘅結論，從而啟發咗後人研究光合作用。

參考
--

* Jan Baptista van Helmont | Flemish Physiologist, Chemist & Physician (Britannica) （英文）
* Jan Baptist van Helmont (英文維基百科) （英文）
* Jan Baptista van Helmont summary (Britannica) （英文）
MediaWiki嘜頭
**MediaWiki**係套建基喺網絡嘅Wiki引擎，維基媒體基金會嘅所有搞作，同埋大多數Wiki網站都會採用到呢套軟件。MediaWiki軟件最初係專為維基百科而搞出嚟，今日已經畀一啲機構用嚟做知識管理同內容管理系統。

Mediawiki向外發佈正式版之前，會首先喺mediawiki.org同測試維基上面試行新版本，如果無問題就會分批裝落維基媒體基金會下面各維基網站（包括維基百科），再經過一段時間測試無問題，先會發佈正式版畀其它人下載。

研究
--

2009年，香港大學嘅一項研究將TWiki同MediaWiki進行比較。作者指出，TWiki常用於教育論文同技術項目嘅合作工具，而MediaWiki最為人熟知嘅係Wikipedia。雖然兩個平台都支持討論同進度追踪，不過TWiki有一個MediaWiki冇嘅"Report"部分。學生認為MediaWiki更易用同更令人愉快。當問及佢地對於知識管理課程組別項目使用MediaWiki嘅看法時，16位回答者中有15位表示佢地更喜歡MediaWiki，給出了"當然"、"一定"等非常肯定嘅答案。

2009年嘅一項比較學生使用MediaWiki同Google Docs嘅經驗嘅研究發現，學生認為Google Docs嘅用戶界面更友好。到2021年，巴西核工程學院嘅研究比較了基於MediaWiki嘅知識管理系統同基於DSpace同Open Journal Systems嘅另外兩個系統。佢指出MediaWiki的優勢之一係易用性，因為Wikimedia基金會一直喺發展Wikipedia，佢嘅用戶界面就設計得更加用戶友好，並且經過長時間嘅大量用戶反饋。

參考
--

1. ↑  "MediaWiki 1.26/Roadmap". *MediaWiki.org*. 2015年7月9號. 喺2015年7月11號搵到.

連出去
---


維基同享有多媒體嘅嘢：  
**MediaWiki**

* 官方網站
**程天固**（粵拼：cing4 tin1 gu3）（1889年—1974年9月15號）幼名天顧，字守德，廣東香山（宜家嘅中山）南蓢安定鄉人。原先係民國廣州市工務局首任局長，中華民國政治人。

1906年喺新加坡加入同盟會，係星洲分盟最後生嘅會員。宣統三年（1911）三月，隨同盟會同志由香港搭「佛山號」客輪去廣州，準備參加廣州之役，點知事機不密，粵督張鳴岐搜捕革命黨人，下令由港上省各輪搭客，一律唔准埋岸原船回航。後尾奉阿媽之命返鄉拉天窗。1911年夏同老婆去咗美國，入讀加州大學政治經濟學院，畢業後入讀研究院，獲碩士學位，繼續留校深造。

1921年廣州建市，獲邀出任廣州市工務局局長，任内拆卸舊城墙，開闢太平路（而家人民路）、沙基路（六二三路），係廣州第一次開馬路。1924年任廣東大學法科教授、法學院院長。1927年後，先後做過廣州稅務署署長、北平稅務總署署長、廣州中山大學教授、廣州市工務局局長兼廣州市城市設計委員會主席等職。期間，提出過改革稅制芻議；制訂過《廣州工務兩年計劃》，規劃改善市內交通網，整治渠道，拓展市內商業及住宅區，促成興建中山紀念堂，重修鎮海樓，修築黃埔公路等。

1931年參與廣州反蔣派國民政府。民國24年（1935）11月當選國民黨第五屆中央執行委員會候補委員。同年12月當選為國民黨第四屆中央執行委員會委員。歷任西南政務委員、廣東省政府委員兼工務局局長、廣東省建設廳廳長、廣州市市長等職。1937年初去咗做南京國民政府實業部政務次長、代理部長。任內提過發展瓊崖嘅計畫。南京淪陷後，去咗武漢做實業部代部長，兼做商標委員會主席。任內試過草擬「戰時實業計畫」，因軍事一再失利，無法付諸實行。1938年秋，實業部併入咗經濟部，渠就改咗做行政院高等顧問。冇耐入咗外交部，以外交專員名義寺南洋、歐美各國整理駐外使館，足跡遍布幾十個國家。1941年2月起先後任駐墨西哥公使、大使，成功處理墨西哥排華浪潮，保障華僑權益，榮獲墨西哥大學頒發名譽法學博士學位。1944年7月去咗做巴西大使。

1945年5月當選國民黨第六屆中央執行委員會候補委員。1947年12月離任巴西大使，獲巴西大學授予名譽法學博士學位。1948年1月回國，離開政壇。1949年10月搬咗去香港住。1965年任香港各屆紀念孫中山先生百年誕辰籌備委員會委員。1974年9月15號喺香港九龍寓所度過身，終年85歲。寫過嘅作品有《聯俄討論》、《程天固回憶錄》。

參考
--

1. ↑  程天固 中山市档案局 2011-05-28
**癡呆嘅意思係指...**
--------------

**癡呆**係一個廣義嘅醫學術語，涵蓋咗認知能力下降，影響一個人執行日常事務嘅能力。通常，呢啲情況包括記憶問題、思維過程困難同埋行為變化。除咗記憶衰退同思維模式中斷之外，最常見嘅症狀仲有情緒困擾、語言障礙同埋動力減退。呢啲症狀通常會喺不同階段陸續出現。最終，**癡呆症**會對個人、護理者同埋社交關係產生深遠影響。診斷癡呆症涉及到揾出一個人平時嘅心智功能同認知能力下降出現嘅偏差，而呢個下降相對於自然衰老嚴重啲。

好多種腦部疾病同傷害，例如中風，都可以引致癡呆症嘅產生。然而，最常見嘅原因係**阿茲海默症**，一種神經退行性疾病。《診斷與統計手冊》第五版（DSM-5）已經將癡呆重新描述為輕微或重大嘅神經認知障礙，程度有所不同，而且有好多不同嘅成因亞型。《國際疾病分類》第十一版（ICD-11）亦將癡呆歸為一種神經認知障礙（NCD），有好多種不同嘅形式或亞型。癡呆被列為一種後天性腦部症候群，表現為認知功能下降，並同神經發育障礙有所區別。癡呆亦被描述為一個光譜，其中有基於已知疾病嘅成因亞型，例如：帕金森病，引致帕金森病性癡呆；亨廷頓氏病，引致亨廷頓氏病性癡呆；血管疾病，引致血管性癡呆；額葉暴顱退變，引致額葉暴顱癡呆；或李威體病，引致李威體病性癡呆，以及朊毒症。神經退行性癡呆嘅亞型亦可以基於蛋白質錯誤折疊嘅潛在病理來區分，例如突觸核蛋白病同tau蛋白病。多種不同嘅癡呆同時存在，稱為混合型癡呆。

好多**神經認知障礙**可能係由其他疾病引起嘅，包括腦腫瘤同骨腦膜下血腫；內分泌失調疾病，例如甲狀腺機能減退症同低血糖症；營養不良，包括維生素B1同菸鹼酸缺乏；感染、免疫系統疾病、肝臟或腎臟衰竭，以及代謝失調疾病，例如Kufs病、某些白質異常代謝症，以及神經系統疾病，例如癲癇同多發性硬化症。有啲神經認知功能缺陷有時可以喺治療之後有所改善嘅。

癡呆症嘅診斷通常基於**病史**同**認知測試**加上**影像檢查**。會進行血液檢測，排除其他可能有可逆性嘅原因，例如甲狀腺機能減退（甲狀腺功能降低）以及確定癡呆症嘅亞型。其中一個常用嘅認知測試係**「迷你精神狀態檢查」**。最大嘅癡呆症風險因素係**老化**，但癡呆症唔係老化嘅正常部分。好多90歲或以上嘅人冇顯示出癡呆症嘅跡象。好多導致癡呆症嘅風險因素，例如吸煙同肥胖，可以透過改變生活方式去預防。對一般老年人口進行這種疾病嘅篩查未見會影響結果。

眼前，癡呆症係全球**第七大**死因，每年有1000萬宗新病例被上報（約每3秒就有一宗）。癡呆症目前未有已知的治愈方法。像"**多奈哌齊**"這樣的「乙酰膽鹼酯酶抑制劑」經常被使用，並在輕度至中度病症可能有所裨益。然而，整體效益可能較小。有很多措施可以改善癡呆症患者和照顧者的生活質量。對於治療相關的抑鬱症狀，認知和行為干預可能是適當的。

**癡呆症 徵兆同症狀**
-------------

癡呆症嘅徵兆同症狀被稱為**神經精神症狀**，亦稱為癡呆症嘅行為和心理症狀。行為症狀可以包括焦慮、不安、不恰當嘅行為、性慾解禁同侵犯性行為，包括口頭上或身體上嘅攻擊。呢啲症狀可能源於認知抑制受損。心理症狀可以包括抑鬱、幻覺（最常見係視覺上嘅幻覺）同妄想、冷漠同焦慮。受影響最常見嘅區域包括記憶、影像空間功能，影響感知同定向，語言、注意力同解決問題。症狀嘅進展速度係持續展現喺好多階段嘅一個連續，佢哋喺不同嘅癡呆症亞型之間亦有所不同。大多數類型嘅癡呆症都係逐漸進展，而在顯示出疾病徵兆之前，大腦已經有一定程度嘅退化。通常都會有其他情況出現，例如高血壓或糖尿病，有時可能會出現多達四種呢啲共病情況。

癡呆症狀因人而異，範圍好廣。佢會影響記憶、注意力、溝通、推理、判斷、解決問題同視覺感知等等。指向癡呆症嘅徵兆包括係熟悉嘅地方迷路、用唔平常嘅詞彙形容熟悉嘅嘢、唔記得親近嘅家人或朋友嘅名、遺忘舊記憶、唔能夠獨立完成任務等等。癡呆症患者亦比較容易出現尿失禁問題，同年齡相近嘅人比起嚟，佢哋有三倍機會有尿失禁，而有四倍機會有糞便失禁。

睇睇
--

* 神經細胞
* 認知能力
* 智能


|  |  |
| --- | --- |
|  | 呢篇同醫學相關係楔位文。歡迎幫維基百科擴寫佢。睇 • 論 • 改 • 歷 |
一件陶藝品
**陶藝**（粵拼：tou4 ngai6；英文：**ceramic art**）係指用陶瓷整藝術品嘅過程。

陶藝出嗰啲成品可以分成兩大類：一類係日常實用到（functional）嘅架罉，好似碗碟、樽、盆啊呢啲就係，另一類就唔係愛嚟實用（non-functional）、齋做裝飾或者完全係藝術品嘅創作。整返前一類成品要落足心機，就算係出貨少，都會好似工業設計咁要顧及到譬如易用性呢啲咁嘅問題。

工序通睇
----

睇埋：陶瓷
### 做形

陶藝嘅第一步係做出個形，而呢個「成形」，主要用三種方法：拉坯（throwing）、倒模（slip-casting）同手捏（hand-building）。

拉坯係指用電動嘅拉坯機或者手動嘅製陶轉盤（wheel，行外人叫 potter's wheel），用手藝將泥坯拉成想整嘅樣，之不過好明顯呢個方法淨係整到圓嘢（或者將圓嘢撳扁或者切割做得出嘅形狀）。注漿成形，即係倒模，係指用水同少量化學添加劑溝出嚟嘅泥漿（slip），注入預先用石膏製成嘅模，利用咗石膏嗦水嘅特性，喺泥漿畀個模嗦咗幾秒水之後倒走多餘嘅泥漿，再等半乾之後小心攞件嘢出嚟。手捏就泛指其他嘅成形方法，似係雕刻、將泥撳扁再砌呢啲。

成咗形嘅半製成品首先要冚住佢慢慢風乾，到半乾（leather hard）先可以繼續下一個工序，用刀、剉啲架罉修坯（trim）。修坯之後可以再同面頭做裝飾（surface treatment）譬如雕字、雕圖案呢啲。

### 上釉

上釉（glazing）唔算係通常必要，但係多數陶藝都會做，尤其係食具會用佢嚟做防水（炅嘅陶瓷就一定係上咗釉）。之不過，西方傳統手工係一般唔會即刻上釉，而係先經過一個叫素燒（bisquing）嘅低溫燒製工序，將件嘢定咗型先。經呢個工序件嘢就會易啲上釉，同埋若果上釉出咗錯可以用水洗走渠，等風乾之後再上過。

釉（glaze）係一種經過高溫之後會變成玻璃質嘅嘢，佢嘅作用除咗用嚟上色之外，亦都幫成件嘢防埋水。釉喺未燒開前，通常係白白灰灰咁，而未有自己定嘅色；經燒製嘅過程，係令啲釉發生化學反應，再變色成燒製度想要嘅嗰款（包括透明）。

雖然釉係防到水，但係唔係乜都防。所以，做食具通常會揀一啲冇有毒物質嘅釉（譬如，鮮紅嘅釉好可能含鉛，幾十年前仲有用，但係而今經已唔應該用）；齋雕塑品就冇呢種顧慮。

上釉並唔係一種 ｢想點就會點｣ 嘅工序，因為釉喺燒嘅過程會變成半流質，甚至乎（若果落得太多，啲材料唔啱份量呢啲）流質，所以通常唔可以完全控制燒成之後啲釉去咗邊。有啲人會利用釉嘅呢種特性做出隨機性嘅效果，但係若果要畫一啲精細嘅畫或者寫字，通常會用釉下彩（underglaze）或者某一啲可以用嘅顏料呢類唔會聽個爐燒熔嘅嘢，然後再喺上面加一層透明釉。

上咗釉嘅半製成品首先要風乾，等到乾嗮（bone dry）先去到燒。

### 燒成

電爐
燒（firing）係指用高溫嘅電爐（electric kiln）或者煤氣爐（gas kiln）呢啲，用熱力改變泥嘅物理結構再變成陶瓷質地，呢種過程叫玻璃化（vitrification）；之不過燒陶瓷唔係要將啲泥完全玻璃化，反為燒過咗龍，就會令到件製成品出現瑕疵，甚至乎熔鬼咗。

用電爐嘅叫氧化燒（oxidation firing），用煤氣爐或者碳爐呢啲嘅叫還原燒（reduction firing）。做陶藝嘅人一般通認為還原燒牽涉到唔同嘅化學反應，所以燒出唔同嘅效果，但係有人指出還原燒其實唔係化學所講嘅還原。

放入爐度燒嘅作品一定要乾透嗮（bone dry），唔係話啲未乾到過嘅水喺燒嘅時候就變水蒸氣，泥包住冇路走嘅話就爆，咁一鑊唔單止嗰件嘢冇咗，連隔籬嗰啲都會冇埋。

工業應用
----

工業度有半自動化嘅陶藝步驟替代人手，譬如拉坯可以由部自動機嚟拉。工業應用嘅工序譬如風乾方法同燒製嘅先後次序呢啲，好多時同人工做嘅都有唔同。經呢種工業方法出嘅成品，除咗碗碟呢啲嘅一般器皿，仲可以工業生產埋洗手盆、廁盆呢啲。

睇埋
--

* 廣彩
* 裝飾藝術
* 視覺藝術

參考
--

1. 1 2  〈陶藝手捏工作坊 – 形態及表面裝飾處理〉. 香港藝術學院. 原著喺2022年9月15號歸檔. 喺2022年9月15號搵到.
2. ↑  〈造型設計：拉坯與模制配件〉. 香港藝術學院. 原著喺2022年9月15號歸檔. 喺2022年9月15號搵到.
3. ↑  Rossol, Monona (2001). *The Artist’s Complete Health and Safety Guide* (第3版). New York: Allworth Press. ISBN 978-1-58115-204-3.
4. ↑  Finkelnburg, Dave (2016). "Vitrification". *Ceramic Arts Network*. American Ceramic Society. 喺2022年9月15號搵到.
5. ↑  Coppage, Ryan (2022-02-28). "Demystifying the Reduction Firing Process: Defining Reduction Firing to Help Improve Firing Outcomes". *Ceramic Arts Network*. American Ceramic Society. 喺2022年9月15號搵到.

| * 睇
* 傾
* 改
視覺藝術（視藝設計原則） |
| --- |
| 整件作品出嚟畀人睇嘅藝術 |
| **畫畫**
* 油畫
* 水彩畫
* 水墨畫
* 炭筆畫
* 粉彩畫
* 濕壁畫
* 數碼繪畫
* 塗鴉
* 版畫
 |
| **其他**
* 雕塑（雕像同浮雕）
* 建築設計
* 陶藝
* 書法
* 插花
* 盆栽
* 摺紙

* 影相（相）
* 拍戲（電影）
* 光藝術
* 組合藝術
* 生成藝術（演算法藝術）
* 沙動畫
 |
| **拉雜相關**
* 色彩理論
* 造型同裝飾藝術
* 3D 投影
* 雅藝術
* 工藝
* 設計（圖像設計）
* 視覺
* 創意
* 靚
 |
座標: 22°12′32″N 114°15′33″E﻿ / ﻿22.20889°N 114.25917°E﻿ / 22.20889; 114.25917

鶴咀燈塔
**鶴咀燈塔**又叫**德忌立角燈塔**（英文：**Cape D'Aguilar Lighthouse**），係香港第一座燈塔，喺香港島南區鶴咀半島嘅鶴咀，喺2006年3月3號被評為香港法定古蹟。

史
-

喺鶴咀炮台眺望燈塔
鶴咀燈塔近攝
香港成為英國的殖民地之後，水上交通變得更為繁忙，尤其是1869年蘇彝士運河開通咗之後。1867年，英國海軍測量師里德中校（Commander Reed）選址喺香港起燈塔，當時揀咗南丫島同南面嘅蚊尾洲（Gap Rock），但因為地點喺清廷管轄領土裏面，英方同清廷傾唔埋而取消。最後喺1873年3月揀咗鶴咀、青洲同黑角頭呢三個地方。於是起燈塔嘅工程隨即展開，鶴咀燈塔亦喺1875年4月16號完成啟用。造價15,000港元，起好時高17米，採用煤同石油氣燈，天朗氣清時訊號燈發出穩定嘅白光能夠照到23海里以外。燈塔並有看守員駐守。

1893年，喺橫瀾島嘅燈塔起好啟用，因此鶴咀燈塔就失去咗使用價值，最後喺1896年停止運作。期間曾經喺1905年計劃拆咗照明設施搬去青洲燈塔，以提升效能，但發現部件太大，唯有放棄，改為喺旁邊另起一座新嘅青洲燈塔。1975年，鶴咀燈塔重新啟用，並改做自動化操作。

鶴咀燈塔係香港第一座燈塔建築，喺香港海事史上佔有重要嘅地位，喺2000年被古物古蹟辦事處評為歷史建築，2006年獲升格為法定古蹟。

特色
--

鶴咀燈塔喺香港島東南角，係一座高9.7米白色嘅圓形石塔，燈塔嘅底座、拱形嘅門口同裏面嘅螺旋形樓梯都係用石塊砌成，入口嘅鐵門就刻咗幾何圖案。照明儀器係固定一級屈光鏡，用折射原理將光聚焦到中心，射出嘅白色燈光可遠至23海里外嘅水域。

參考
--

1. 1 2  〈海島之顛 香港戰前燈塔只餘5個　最老超過140歲！〉. 《香港01》. 2017-05-20.
2. 1 2 3 4  香港的燈塔

出面網頁
----

* 法定古蹟：鶴咀燈塔